
Pentru Cetitori 


Invitat să scriu, într'o fórm uşoară, po- 
porală, o broșură care să cuprindă câteva 
capitole din istoria Bucovinei, mi-am adunat 
articolele mele istorice împrăștiate prin fe- 
lurite reviste literare şi, după ce le-am co- 
rectat şi le-am întregit pe unele locuri, vi le 
prezint Domniilor Voastre, iubiților cetitori 
ai bibliotecii „Steaua“, sperând că voiu 
trezi interesul 1)- Voastre pentru soarta din 
trecut a ţării mele, care, dela deslipirea ei 
din trupul Moldovei la anul 1775, duce o 
viaţă cu totul deosebită, aproape fără nici o 
legătură cu istoria României. 

Nam voit să public şi isvoarele de care 
m am- folosit la alcătuirea acestei scrieri, 
căci aceste mau ce căută într'o scriere po- 
porală. 

Voiu : fi mulțămit dacă veți primi şi 
D)- Voastre aceste tablouri istorice cu aceeaş 
dragoste, cu care le-am scris eu,- căutând 
să reinviez trecutul țării mele, dând viață 
cifrelor și documentelor rămase de pe acele 
vremi îndepărtate. 


Viena, în 8 Aprilie 1911. 
ION GRĂMADĂ. 


Jorământul țării la 4771. 

Trecuse vreme de doi ani la mijloc de 
când Josif al Ii-lea, împăratul Austriei, tri- 
mesese oştile sale să înfigă pajurile cu două 
capete în pământul ţării noastre scumpe. 
Şi iată că dela miază-noapte, de pe lângă 
neadormitele ape ale Nistrului, până la Pie- 
trele Roşii, unde se întâlnesc graniţele celor 
trei ţări românești : Ardealul, Moldova şi 
Bucovina, ţara gemeă acuma de cătane îm- 
părăteşti, tot Nemţi înalţi şi bine legaţi, cari 
erau îmbrăcați în tunici albe, roşii şi albastre 
Şi purtau cozi şi tricornuri pe cap. 

“Băştinaşii începură să mai răsulle o leacă 
și să se simtă mai siguri, căci legile şi dreptă- 


file nu mai atârnau de vârful săbiei ca pe 
vremea stăpânirii Turcului. Dar totuş se mai 
arătau făcători de rele ce aţineau calea bie- 
ților drumeţi, căci pe unele locuri ţara erà 
pustie; de multe ori ţi-se întâmplă să mergi 
zile întregi, fără să dai de ţipenie de om, 
sau măcar de vrun han mai a cătării. De 
drumuri bătute nici pomina, numai ici colo 
câte un drumeac plin de. hârtopi şi mâncat 
de ploi, iar cale de câteva poştii întâlneai 
doar vr'un bordei săpat în pământ, în vârful 
căruia atârnă pe o prăjină un jup de paie 
sau de strujeni: semn că aici eră un fel de 
conac. Satele se întindeau prin râpi şi pe 
la marginele codrilor pustii şi nepătrunşi, 
indosite de frica Tătarilor şi a altor legi 
spurcate. Moldovenii se împăcară îndată cu 
stăpânirea cea nouă, deşi nu puteau pricepe 
cum de au venit sub cârma împărăției au- 
strieceşti, căci nici învălmăşeală de oşti n'au 
văzut, nici sânge să curgă ori măcar pârjol 
să se plimbe ca alte dăţi pustiitor prin țară... 

Cei dela cârma împărăției nu erau mulţă- 
miţi numai cu cucerirea ţării, şi de aceea 
încă prin 23 Iulie 1777 hotărî consiliu 


de răsboiu al curții din Viena, ca ţara in- 
treagă să aducă într'o zi anumită omagiile 
sale dinastiei domnitoare, ca să vadă Mol- 
dovenii că ei nu sunt supuşi unei stăpâniri 
vremelnice, ci sunt legaţi pe veci de norocul 
şi nenorocul împărăției Austriei. 

Locul unde avea să se facă jurământul 
s'a ales în Cernăuţii, pentrucă aici'cră scaunul 
guvernatorului militar al ţării, precum şi cele 
mai multe gazde pentru numeroşii oaspeţi 
ce aveau să sosească la Cernăuţi pe ziua de. 
12 Octomvrie 1777. S'a ales de aceea o lună 
de toamnă, pentrucă pe atunci aveă să fie 
strânsă pânea de pe câmp, iar boierimea, 
clerul şi ţăranii aveau timp destul pentru 
zăbavă, şi afară de asta şi vremea erà încă 
frumoasă, încât soldaţii puteau să doarmă 
şi afară din târg pe pământul gol, cu cerul 
deasupra. Boierilor din ţară, chiar şi celor 
din Moldova, cari aveau moşii întinse în 
Cordon (Bucovina), tot aşă mazililor, răze- 
şilor,- ruptaşilor şi şliahciţilor (boierinaşilor 
sărăciţi), precum şi clerului înalt li s'au trimis 
anume invitări, ca să vie la Cernăuţi, mai 
înainte, pe ziua de 10 Octomvrie. Clerul 


(preoțimea) înalt din Moldova, cu pământuri 
în ţară, a fost înștiințat de contele Siskowvicz, 
comandantul armatei din Galiţia, că este desle- 
gat de jurământ şi că nu trebuie să se tru- 
dească în zadar până la Cernăuţi. Lunile lui 
lulie, August şi Septemvrie au fost “menite 
pregătirilor pentru marea seşbare, al cărei 
"iscoditor şi conducător era. singur gencralul 
de Spleny. 

In Bucovina întreagă eră mare nevoie chiar 
şi de lucrurile cele “mai trebuincioase. In 
Cernăuţi, precum şi. în celelalte părţi ale 
țării, se aflau numai bolți şi nici un birt sau 
han mai mare; de aceea Spleny îngriji de 
conace, de mâncare şi de băutură îmbelşu- 
pată pentru  Gaspeţii aşteptaţi. Necontenit 
sosiau în târg care încărcate cu fân şi cu 
ovăs pentru cai. Pentru ca oaspeţii să fie pe 
deplin mulțămiţi cu ospățul dat de împărăție, 
s'au trimis ofiţeri în Galiţia până la laroslau, 
Brody şi Liov, ca să cumpere farfurii, şer- 
vete, pahare, cuțite şi alte tacâmuri trebu- 
ineioase. Locotenentul Rolling aveă să cum- 
„pere în Liov tacâmuri de zinc, vinuri străine 
şi alte băuturi spirtoase; Răuschel a târguit 


-in Brody pahare, lămpi şi druci de fier. Co- 
loneiul Fürstenberg a trimis scaune cu spår, 
lare din Stanislau, apoi un croitor şi un 
cismar al regimentului său; tot aşă Spleny a 
adus cu sine din Forodenca bucătarul şi 
toate tacâmurile sale, tabricate în Danţig, 
furculițe, sfeşniee, policandre, un cal pentru 
tambur. şi. gornişti. Un, şergentă major din 
Hussiatin a trimis şoţia sa ca bucătăreasă, 
ba chiar din tabără din Czorikow a sosit în 
Cernăuţi. bucă atit. colonelului Pernier dim- 


preună cu cele Utipbune tacâmuri din bu-.. 
Dl l 


cătărie. Ofițerii statute major au adus tocmai 
din Liov covoare, candelabre şi scaune cu 
spătar. Mânăstirea din Hordenca a împtu- 
mutat baldahinul, trâmbiţele şi muzicanţii 
căi. Un alt baldahin a fost adus din Liov, 
precum şi o mulțime de dulgheri, măsari şi 
bodnari, cari” aveau destul lucru pentru 


toată vara. 
Ca să nu se tulbure liniştea sfintelor lă- 


caşe, fiecare mânăstire de călugări şi de 


maice — pe atunci se aflau 26 de mânăstiri 
în ţară— primi, odată cu invitarea la serbare, 
manifestul împărătesc şi jurământul scris în 

limba moldovenească, pe care aveau să-l ci- 
tească stareţii şi stareţele în soborul mânăs- 
tiresc, apoi să-l jure şi să-l iscălească fiecare, 
dela stareț până la portar. Mânăstirile de 
călugări trebuiau să-şi trimită la Cernăuţi 
pe ziua de 10 Octombrie egumenul dim- 
preună cu alţi doi călugări aleşi de sobor, 
şi aceşti trei aveau să depuieîn numele mâ- 
năstirii lor jurământul de credinţă înaintea 
guvernatorului ţării. Maicele aveau să fie re- 
prezintate la Cernăuţi printr'un vechil, om 
de încredere al mânăstirii. Târgoveţii, ţăranii 
şi Jidovii aveau să fie cu totul altfel ju- 
raţi, anume în localitățile lor, prin ofiţeri 
impărăteşti. De aceea s'au ales şi s'au tri- 
mis încă din-27 Septemvrie, I7 ofiteri în 
provincie, anume: doi din regimentul 2 de 
garnizoauă, cinci din regimentul Nugent de 
pedeştraşi, 4 din regimentul Hadik şi şease 
din regimentul Esterhazy; aceste din urmă 
amândouă de huzari. 

Fiecare ofiţer aveă o listă a opt până la 
zece sate, date în seama lui, vreocâţiva os- 
taşi călări şi un mazii, ce vorbiă, limba nem- 
țească şi moldovenească, care aveă să fie 

tâlmaciu şi să citească sătenilor şi târgove- 
tilor jurământul. Mazilul însă trebuiă să fie 
jurat înainte la Cernăţi. Ofițerii mai primiră 
şi o circulară a episcopului Dositei către 
toţi protopopii şi preotii, cari trebuiau să 
îndemne pe păstoriţii lor la ascultare şi su- 
punere către împărăție. 

Cum ajungeă un ofiţer întrun sat, preo- 
tul puneă să tragă clopotele, ca să se strângă 
oamenii la biserică, iar vornicul trimetea vă- 
tăşeii după cei ce trăiau în munţi, pe la 
stâni şi pe la hodăi, ca să se înfăţişeze şi ei 
la jurământ. După ce se adunau cu toţii în 
biserică, mazilul citeă răspicat jurământul, 
iar poporenii rosteau cuvânt de cuvânt după 
mazil, ţinând cele trei degete dela mâna 
dreaptă ridicate în sus. La urmă preotul şi 
vornicul (primarul) precum şi ceilalţi săteni 
iscăliau jurământul, dacă ştiau scrie, de nu, 
puneau numai degetul sau făceau o cruciţă, 
iar mazilul le scriă numele întreg. Fiecare 
sat trebuia să întărească încă odată jură- 
mântul crăienilor şi să trimită pentru aceasta 
pe vornicul (primarul) lor dimpreună cu doi 
sfetnici la Cernăuţi. 

Episcopul area să apară în persoană, iar 
protopopii dimpreună cu doi preoţi din de- 
_canatul lor. Oraşele trimeteau doi cetăţeni, 
breslele pe starostii lor, iar Jidovii câte doi 
delegaţi aleşi de cahal (comunitate). 

Pretutindeni s'a făcut jurământul în linişte, 
numai în Uideşti, un sat lângă Suceava, sa 
răsculat popă Andrei şi a răsculat poporul 
impotriva stăpânirii. Sub-locotenentul lohann 
Dorfmeister povesteşte în raportul său cu 
data din St. [lie 4 Octomvrie 1777, că adu- 
nându-se poporul din Uideşti în ograda bi- 
sericii, popa Andrei n'a voit să intre în bi- 
serică, şi de aceea a fost dus pe sus înlă- 
untru de cătră un huzar. Poporul tulburat 
tare, intră în sfântul locaş, ca să vadă ce se 
va face cu popa Andrei, care steteă acum 
lângă altar cu mânile împreunate. Deodată 
se făcii tăcere adâncă în biserică şi tălma- 
ciul începu să citească jurământul. Poporul 
„ascultă dus pe gânduri, în vreme ce popa 
Andrei, cuprins de o întristare mare, plecă 
mereu capul, mai jos, tot mai jos, ca şi cum 
l-ar apăsă o greutate uriaşe. Când îi veni 
rândul să depuie jurământul, ridică capul în 

sus, păşi încet în sfântul altar, de unde se 
întoarse cu sfânta Scriptură în mână, pe care 
o arătă ofițerului împărătesc, zicând cu glas 
puternic, că.el nu cunoaşte alt jurământ, 
decât acela. care stă în sfânta Scriptură, şi 
pe care a trebuit să-l jure ca preot pentru 
întâia şi cea din 'urmă dată. Mulțimea se 
pregătiă să iasă din biserică, dar la uşe ste- 
teau huzarii. Spre a o reține, ofiţerul porunci 
poporului să nu-l bage în seamă pe popa 
Andrei şi să jure. singuri, zicând că-l va trage 
pentru aceasta la răspundere pe popă. Şi 
oamenii au jurat, însă „foarte necuviincios Şi 
de silă“. Popa Andrei se îndârji şi atunci 
când îl chemă ofiţerul după jurământ, şi-l 
întrebă care-i pricina purtării sale necuviin- 
cioase, el răspunse că cuvântul „padanik“ 
(supus, vasal) din jurământ nu-i place, şi că 
tare se teme că poporul nu va ţinea jură- 
mântul, ci va fugi din ţară. Chemat să-şi 
dee sama înaintea Dichiului din Suceava, 
care eră vicarul Mitropolitului din laşi, popa 
Andrei nu se supuse şi a doua zi treci gra- 
nița în Moldova cu mai mulţi Uidişteni. 
Astfel scrie sublocotenenitul Dorfmeister ; 

în Uideşti însă sa păstrat şi acuma tradiţia 
despre vestitul popă Andrei, unicul Român 
de atunci care sar fi răsvrătit împotriva stă- 
pânirii nemţeşti, punându-se în fruntea Ui- 
diştenilor înarmaţi cu furci, cu coase şi cu 
topoare, | 

Cernăuţii erau pe vremea aceea mai mult 
“un sat decât un oraş, tăiat în două de ulița 
jidovească, unde se aflau “bordeie de lut şi 
de nuiele, cari pe timp de ploaie năpraznică 
erau în primejdie să se prefacă în noroi şi 
să fie spălate de pe faţa pământului pe apele 
Prutului. Nicăiri nu aflai o locuinţă mai de 
Doainne-ajută, iar în băcănii se vindeă marfa 
cea mai de lipsă. Deoarece orăşelul n'aveă 
piaţă potrivită, sa ales înaintea reşedinţei 


legatului împărătesc o bucată de loc, care 


„Sa netezit şi s'a nisipit pe o suprafaţă de 
30 de stânjeni lungime şi 18 lăţime. Înaintea 
locuinţei guvernatorului se ridică un arc de 
triumi de'6 m. lărgime şi tot de atâţia lä- 
time, ținut de patru stâlpi dorici. Deasupra 
arcului se află un balcon împodobit cu vase 
şi cu pajure împărăteşti. In dreapta şi în 
Stânga arcului de triumf se înălţau două pi- 

16 
ramide de câte cinci stânjeni înălțime, pe 
vârful cărora stăteau chipuri de vulturi cu 
aripele gata de sbor. In firidele celor patru 
stâlpi dorici se aflau statuile „Dreptăţii“ şi 
„Bunătăţii“, cari arătau cu degetul numele 
împăratului losif al II-lea şi al maicei sale 
Maria Theresia, ale căror chipuri, încunju- 
rate de nouri, erau zugrăvite deasupra sta- 
tuelor. Dreptatea eră închipuită pe înţelesul 
Moldovenilor ca o mamă care ocroteşte pe 
un copil de Moldovean. In alte două colţuri 
ale pieţii menite peniru serbare se ridică 
câte un portal de 8 stânjeni lățime şi 3 în- 
nălțime, constând din o poartă mai largă şi 
din 4 arcade mai mici. 

Ca să se poată adăposti şi ospătă musa- 
firii, sau pus la îndămâna lor cele 20 de 
case mai bunişoare din Cernăuţi precum şi 
casele din Sadagura ; afară de aceasta s'au 
zidit galerii pe ambele părţi ale locuinţei 
guvernatorului, având fiecare galerie câte 4 
arcade împodobite cu vase şi cu arme. 

Printr'o poartă de acestea şi printr'o tindă 
dădeai într'o sală lungă de 24 metri şi lată 
de 6 metri, împodobită cu crengi de brad 

şi cu candelabre, In locuinţa guvernatorului 
militar se află o bucătărie pentru, oaspeţii 
cei mai aleşi. Afară de aceasta eran zidite 
în locul cel mai potrivit şi mai îndămânos 
încă 8 bucătării mici şi una mai mare pentrul 
„prostime“, în care se puteau, frige şi trei 
boi deodată. 

In toată ţara n'ai fi allato sală mai largă, 
cu atât mai puţin în Cernăuţi, în care să- 
se ţie o adunare mai numeroasă. Ca să nu 
se aducă omagiile afară sub cerul deschis, 
se alese de nevoie spre scopul acesta un 
magazin ce se clădià tocmai atunci şi care 
fu împodobit în pripă cu frunzare şi cu! 
crengi de brad. In Cernăuţi se aflau pe vre- 
mea aceea numai 4 bisericuțe „ moldoveneşti“: 
Sf. Nicolae, Sf. Paraschiva, Sf, Treime şi 
Adormirea Maicei Domnului. Pentru slujba 
dumnezeiască a fost aleasă de episcopul Do- 
sitei Herestu bisericuţa de lemn a Si. Treimi, 
zidită în anul 1773 de dânsul şi de fratele 
său,. boierul llie Herescu, care eră mare me- 
- delnicer, Ca să aibă lumea adăpost pe vreme 
rea, s'a ridicat o galerie largă primprejurul 
bisericei, iar pe lângă păreţii galeriei s'au 

pus bănci şi scaune de şezut. Şi pentru 
„prostime“ s'au făcut pregătiri: pe patru 
schele înalte aşteptă câte un poloboc de câte 
„150 de vedre ca să fie desfundat, apoi boi 
fripți în frigare, dar cari sau fost stricat 
din pricina vremii celei umede. Piaţa menită 
pentru serbare eră încunjurată cu bănci, cu 
masalale şi cu brazi înalţi de 7 stânjeni, pe 
cari aveă să se acaţere mulţimea. 

Pentru ca să nu se întâmple vro neno- 
rocire în decursul serbării, sa dai poruncă 
straşnică ca fiecare casă să aibă o bute cu 

„apă, două cofe, o cange şi scări la îndemână 
la vreme de primejdie. Târgoveţii şi oaspeţii 
trebuiau să ia seama cum umblă cu focul, 
cu lumânarea şi cu fumatul. Din Stanislau 
sa adus o tulumbă (pompă), care sa în- 
credinţat, dimpreună cu alte unelte pentru 
foc, sublocotenentului Schmiedebauer, fost 
şef de biurou. Acesta mai aveă să ia şi 
sama ca poporul să nu facă zarvă la arun- 
catul banilor în mulţime, să nu se sfădească 
şi să nu se bată la împărţitul pânii, al vi- 
nului şi al cărnii. Pentru ca serbarea să se 
facă în toată liniştea şi libertatea şi pentru 

ca toţi boierii şi clerul din țară, precum şi 
magnații poloni şi cei din Ardeal să fie 
găzduiţi cum se cade, s'au ales maestrii de 
ceremonii doi nemți şi doi moldoveni. 

lată. că în toiul pregătirilor sosiră una câte 
una şi căruțele cu lucruri comandate din 
Galiţia: venise Răuschel cu. trei chervane 
grele din Brody, apoi bucătarii cu tacâmurile 
lor, cumpărătorii de marfă, precum şi căru- 
tele din Liov, din Stanislau, din Czortkow, 
din Horodenca şi din toată Galiţia răsări- 
teană, 

Prin 10 Octomvrie se iviră cei dintâi oas- 
peţi: magnații poloni şi ardeleni, muiaţi în 
aur, veneau în caleşte trase de cai împodo- 
biți cu panglice, boierii din ţară dimpreună 
cu jupânesele lor în butci moschiceşti căp- 
tuşite cu postav verde, iar prin prejurul tră- 
surilor călăreau odraslele boiereşti pe cai 
buieci ce săltau în mers. Fiecare boier eră 
însoţit de un taraf de lăutari, robi ai săi, 
cari începură să cânte îndată ce intrară în 
Cernăuţi. Dela munte şi de prin văi veneau 
călări pe cai mărunți preoţi bătrâni îmbră- 
caţi țărăneşte, cu desagii pe şea, vornicii 

(primarii) şi sfetnicii lor, tot aşă şi o mul 
țime de ţărani şi țărance, care voiau să vadă 
pe noii lor stăpânitori dela Beci (Viena) pre- 
cum şi veselia ţării cumpărată pe bani. Zi 
şi noapte se auziă scârţâitul trăsurilor şi 
si rădvanurilor boiereşti, ale târgoveţilor şi 
ale egumenilor de pela mânăstiri. In frun- 
tea tuturora sosi: boierul Vasile Balş, vor- 
nicul Anghelachi şi marele medelnicer Ilie 
Herescu; dintre clerici eră sosiți: episcopul 
*Dositei Herescu, arhimandriţii losif, Cali- 
strat şi învățatul arhimandrit Vartolomei 
Măzereanul, „mădular academiceştii teolo- 
gii Chievului şi îndreptător şcoalelor dom- 
neşti“, precum şi cinci protopopi. Îndată ce 
soseau în Cernăuţi, se anunțau la Cancelaria 
țării, unde-şi iscăleau numele, li-se arătă co- 
nacul, tovărăşul la convoiul omagiului, masa 
şi numărul la masă. Şi fost-a numărul oas- 
peţilor moldoveni: 23 de boieri din Cordon 
(Bucovina) şi doi din Moldova; 88 de ma- 
zili din ţară şi 10 din Moldova; 109 de rup- 
taşi şi 142 de şliahciţi (boiernaşi sărăciţi), toţi 
din Bucovina; tot astfel 9 mădulari ai cleru- 
lui înalt şi o mulţime de preoţi dela sate. 

Mulţi mazili şi boieri au lipsit, între care 
jupânesele Maria Bălăşoaia şi Roxanda Ştir- 
băţoaia, dar au fost reprezentaţi ` ta serbare 
prin vechilii lor. Numărul tuturor oaspeţilor 
mai de seamă, moldoveni şi străini, au fost 
de 800. 

In aceeaş zi sosiră şi trupele împrăștiate 
prin ţară şi aşezându-se în şir alară din târg 
au intrat în Cernăuţi cu muzică răsunătoare: 
un despărțământ de huzari ai lui Esterhazy, 
unul din reg. Thierheim din Sniatin şi O 
“trupă de infanterişti din reg. Durlach. Cele 
A tunuri din Suceava fură unite cu celelalte 
din Cernănţi şi garnizoana întărită încă cu 
400 de oameni. Se vede că cârmuirea se 
temeă de vreo răscoală a poporului impo- 
triva stăpânirii, căci de altfel mar fi adunat 
atâta armată, Soldaţii tabăriră apoi, afară 
din oraş, în corturi, sub comanda colonelu- 
lui conte Lombardi, a unui maior, A unui 
căpitau de cavalerie şi a altor trei de infan- 
terie, anume lohann Steinert, Schönborn şi 
Fechner. Pe ambele aripi ale lagărului se 
află un escadron de călăreţi împărţiţi la dis- 
tanţe egale; lângă dânşii se află o compa- 

nie de pedestraşi, iar mai departe câte 4 tu- 
nuri, şi în fine trei compănii de pedestrime, 
In mijlocul taberei, întocmită după planul 
căpitanului Granister, se destăşură o uliţă de 
steaguri. 

Ceva mai târziu intră şi fanfara regimen- 
tului Nugent din Sniatin cu gorniştii lui Es- 
terhazy, cari se uniră cu ai lui Hadik. 

Pe la amiazi se postă 0 ceată de 100 de 
ostaşi subt comanda unui căpitan înaintea 
reşedinţei generalului baron Spleny, Aceştia 
formau garda principală şi aveau să schimbe 
sentinelele dela reşedinţa guvernatorului, de 
la cancelaria administrativă şi dela sala fes- 
tivă. La cele 4 intrări în orăşel se aflau câte 
un ofiţer şi 24. soldaţi, iar la colţurile târgu- 
şorului câte un semipluton de pompieri cons- 
tând  dintrun căprar, dintr'un fruntaş şi 
din alţi 6 soldaţi; trei patrule de câte un 
căprar, subcăprar şi 6 huzari părândau uli- 
jele pe vreme de noapte. In centru vegheau 
30 soldaţi sub comanda unui ofițer ca să 
nu se işte din nebăgare de seamă vr'un foc 
în târg Aici eră şi punctul de întâlnire al 
tuturor patrulelor şi străjilor. Dară și graniţa 

Sa întărit. Fiecare cerdac a mài primit câte 
un ofiţer, subofițer şi 12 soldaţi. Pedestraşii 
şi călăreţii aveau să patruleze în târg pe 
toată vremea serbării fără întrerupere, schim- 
bându-se numai în soroace. Sentinelele erau 
luate din regimentul 2 de garnizoană; cea- 
laltă oştire a rămas în tabără afară de oră- 
şel, pentrucă înlăuntru abiă eră loc pentru 
oaspeţi. 

In ziua următoare (11 Octomvrie), pe la 
ceasurile 8 şi jumătate dimineaţa, a depus 
jurământul, în reşedinţa guvernatorului, ma- 
zilul Calmuschi, care-a fost numit crainic, 
în faţa celor mai aleși boicri din ţară şi a 
multor magnați străini. După aceea a ieşit 
călare pe uliţă, având pe cap coif împodobit 
cu pănașş fâlfăitor. Erà îmbrăcat în zale stră- 
lucitoare, împodobite cu cordele de tafet; 
in stânga ţineă scutul, pe care eră zugră- 
vită pajura: împărătească cu două capete, iar 
in dreapta toiagul de crainic. inaintea lui 
călăriă un toboşar, a cărui tobă purtă steag 
cu emblema împărăției; dinapoia crainicului 
urmau cei doi moldoveni, măeştri de cere- 
monii, şase gornişti, un vagmistru şi doispre- 

zece husari inarmati cu arme scumpe, şi 
călărind pe minunaţi cai de soiu. Crainicul 
călăria pe ulițele Cernăuţilor, vestind în su- 
nete de goarne şi durăit de tobe căæa doua 
zi se va face jurământul ţării. Din când în 
când opriă calul şi strigă cu glas tare: „Se 
dă de ştire fiecărui locuitor din ținutul Bu- 
covinei că binevoind Măriile Lor împărăteşti 
şi crăieşti, prea buna şi milostiva maică a 
noastră Maria Theresia *şi prea luminatul 
impărat şi domn losit al Îl-lea, să-ne ia în 
prea puternica Lor pază, ca supuşi credin- 
cioşi ai Lor, trebuie pentru aceasta mâne la 
orele 9 dimineaţa. să facem jurământ de 
credință şi de supunere stăpânilor ţării noa- 
stre. Deaceea fiecare din noi să gândească 
şi să se pregătească pentru jurământul cel 
vajnic“. 

In dimiñeñta zilei de 12 Octomvrie la cea- 
surile 6 dimineața s'a ţinut în locuinţa gu- 
vernatotului şi în tabără o liturghie pentru 
credincioşii catolici. Pe la orele 8 porniră 
ostaşii şi târgoveţii la locurile ce aveau să 
le ocupe în decursul serbării, iar trupele re- 
gimentului Thierheim şi Durlach, dimpreună 

cu faimfara regimentului Nugent, se postară 
pe piata şchelelor. Pentru prezintarea armei, 
conducerea şi încheierea convoiului se“ Mo- 
tări jumătate de despărțământ din regimentul 
Thierheim, iar cealaltă parte formă o uliţă 
largă de 12 paşi, câte doi oameni pe ambele 
părţi ale drumului, dela sala cea mare până 
la magazin. ŞI huzarii lui Esterhazy îşi Ocu- 
pară locurile. Pe balconul atcului de triumf 
se aflau postați gorniştii lui Esterhazy dim- 
preună cu vro câţiva tamburi. Gorniştii. lui 
Hadik cu alţi toboşari: se postară la intrarea 
în magazin. Acolo se aflau — nu departe, pe 
“un dâmb — vornicii (primarii) şi sfetnicii sub 
conducerea mazilului Palade. "Orăşenii se 
aşezară înaintea locuinţei lui Schmiedebauer. 
La dreapta lor stăteau slujbaşii dela jude- 
cătorie, apoi breslele, Armenii, şi în sfârșit 
Jidovii.. Fiecăre stare şi nație aveă steagul 
ei nou şi câte un taraf de lăutari; Jidovii 
purtau cele 10 porunci. | | 

In vremea aceasta se rânduiră şi celelalte 
stări, anume episcopul Dositei Herescu, ar- 
Himandriţii, egumenii „şi ceilalți călugări ; 
boierii, mazilii, ruptaşii şi şliaheiţii se aşe- 

zară în sala cea mare, la stânga şi la dreapta, 
aşă cum aveau să meargă cu convoiul. Erau 
de faţă şi trei generali, patru coloneli, doi 
locotenenţi-coloneli Şi trei maiori, cari după 
ce se salutară în cerdacul sălei, intrară dim- 
preună cu nobilii cei străini în locuinţa gu- 
vernatorului. | 

La 9 ceasuri se deschiseră uşile dela re- 
şedinţa guvernatorului şi în cântecul tuturor 
muzicilor apâră pe prag legatul împărătesc, 
Gabriel baron de Spleny, în mare ținută şi 
însoţit, de 12 Jachei în livrele strălucitoare, 
cu cari intră în sala cea mare, unde-l aşteptau 
stările. Inaintea lui 'păşiau ofițerii Hanisch 
şi Dorbat, cari erau măeştri de ceremonii, 
iar îndărăt veneau magnații cei străini. lată 
că dela portalul de triumf trâmiiţele şi to- 
bele dădură un semnal, care se auzi în tot 
oraşul, până departe în valea Prutului, şi 
convoiul începi să se mişte încet. In frunte 
călăriă regimentul de cavalerie Thierheim, a 
cărui fanfară cântă un marş sărbătoresc. Cam 
20 de paşi mai în urmă veneau moldovenii 
Dămian şi Mihalache, ceilalți doi măeştri de 
ceremonii, iat în mijlocul lor păşiă crainicul 

Calmuschi. Aceştia formau fruntea convo- 
iului, Indărătul lor se întindeă lanţul cel lung 
al oaspeţilor, tot de câte doi oameni: bo- 
ierinaşii şi ruptaşii ca cei mai mici în boierie; 
după aceştia urmau mazilii, şi în sfârşit bo- 
ierii cei mai mari, îmbrăcaţi în anteree şi 
încinşi cu şaluri de mătasă, toți părechi 
şi cu capul. descoperit. La o distanță mai 
mică înapoia boierilor mergeau preoţii, iarăş 
câte doi şi îmbrăcaţi în strălucitoare odăjdii, 
ca florile de câmp. După dânşii urmau că- 
lugării şi egumenii, mai departe dichiii şi 
arhimandriţii, iar la urmă bătrânul şi slă- 
bănogul episcop Dositei. După episcop pă- 
şeau măeştrii de ceremonii Hanisch şi Dor- 
bat, apoi Baronul de Spleny în haine de 
gală, urmat de cei 17 ofiţeri, cari au fost 
trimişi să jure pe târgoveţi şi pe ţărani. 
Dinapoia ofiţerilor mergeau magnații cei din 
Galiţia şi din Ardeal Un despărțământ de 
oaste încheiă convoiul cel lung. Ca să ţie 
ordine. în mulţimea cea numeroasă care nu 
mai văzuse asemenea minune, se aşezară 
soldaţii, târgoveţii şi ţăranii pe amândouă 
părţile drumului câte doi în şir. Muzicile 

cântau, iar steagurile se plecau ca şi îna- 
intea împăratului şi soldaţii presintau pe 
rând arma la apropierea guvernatorului. 
Magazinul în care avea să se facă jură- 
mântul eră încunjurat de o mulţinie de lume. 
Pe păreţi, atârnau chipurile impăratului şi 
împărătesei, iar în mijlocul clădirii, sub un 
minunat baldahin, se. ridică un tron acoperit 
cu atlas roşu, pe care se aşeză Spleny. cu 
capul acoperit. După ce intrară şi se rân- 
duiră toţi cei invitaţi, crainicul ridică toiagul 
ca să se facă tăcere în mulțime, iar credin- 
ciosul boier lie Herescu luă locul unui lo- 
gofăt şi citi cu glas tare şi răspicat mani- 
festul împărătesc şi jurământul în limba 
moldovenească, pe care] ascultă poporul în 
tăcere. După aceea ținu episcopul Dositei o 
frumoasă cuvântare către mulțime, indem- 
nând-o (la, credință şi supunere către casa 
impărătească şi arătând cât de vajnic e ju- 
rământul acesta. Incheind episcopul cuvân- 
tarea, frate-său citi iarăş jurământul răspicat, 
iar poporul repetă fiecare cuvânt, ridicând 
„în sus trei degete dela mâna dreaptă. Când 
„isprăvi logofătul de citit jurământul, poporul 

strigă de trei ori: „să trăiască“! Ostaşii re- 
gimentului Thierheim dădură o salvă întreită, 
iar tunurile bubuiră de 36 ori după olaltă, 
“anunțând lumii că Bucovina a trecut pe 
veci în stăpânirea Austriei! Muzicile mili- 
tare şi toate tarafurile de lăutari - ale boie- 
rilor şi mănăstirilor, precum şi o meterhanea 
turcească începură să cânte, valurile mulți- 
mei se clătinară, orăşenii şi oastea îşi schim- 
bară locurile şi porniră încet spre biserica 
Sf. Treime, formând o îndoită linie pe 
ambele părţi ale drumului pe care mergeă 
convoiul la sfânta liturghie. 

În uşa bisericii, îl primi pe Spleny epi- 
scopul Dositei, îmbrăcat în odăjdii şi încun- 
jurat de preoţi, stropindu-l cu aghiasmă şi 
cădelniţându-l. In biserică încăpură numai 
oaspeţii cei mai aleşi, căci locul erà de tot 
strâmt. În decursul serviciului dumnezeesc, 
Spleny îngenuchiă sub un frumos baldahin 
pe un scăunaş acoperit. cu atlas roşu. La 
inceputul sfintei liturghii împuşcă trupa Thier- 
heim înaintea bisericii, şi 36 de tunuri se 
descărcară, iar după liturghie se strânse 
toată boierimea şi preoțimea pe piaţa dina- 


Biserica Sf. Treime din Cernăuţi, în care s'a făcut „Jurământul Bucovinei“. 

intea sălei celei mari, ca să-l salute pe Spleny 
şi să i se ploconească. Tot pe piaţă se află 
şi o masă cu două lumânări de ceară, cer- 
neală roşie şi hârtii pe care eră scris jură- 
mântul. Spleny luă din mâna celor 17 ofi- 
feri listele cu jurământul, şi chemă pe cei 
mai aleşi dintre boieri şi preoţi ca să-l iscă- 
lească. Şi ceilalţi fură chemaţi în Cancelaria 
țării pentru acest scop. Pe când se petre- 
ceau acestea, muzica şi oastea se întoarseră 
înapoi în tabără. 

Vestea despre omagiu a fost răspândită 
în toată ţara şi deaceea au venit o mulţime 
mare de oameni lă Cernăuţi. Pentru îndestu- 
larea acestor suflete, s'au aruncat de pe 
balconul arcului de triumf bani noui gali- 
țieni de câte 15 creiţari în sumă de 760 
coroane, iar ca să nu se işte- scandaluri, 
fură depărtaţi Jidovii cei lacomi. După arun- 
carea banilor, începu să cânte muzica şi să 
se împartă poporului vin şi mâncare. Pe 
dâmbul pe care se află magazinul, se înălțau 
patru schele, cu câte 4 stâlpi ascuţiţi, împo- 
dobiţi cu cordele, iar deasupra pe schele 
erau cele două antale mari de câte 150 vedre 


vin moldovenesc, cărora li s'a dat cep. Curgeă 
vinul ca dintr'un isvor, iar lumea îl luă cu 
cofele, cu canele, cu ulcelele şi cu pumnii. 
Tot în vremea asta se împărţi de starostele 
măcelarilor Valentin Marşal şi de caltele 
sale pe celelalte două schele 40 de oi fripte, 
gâşte, rațe, gobăi şi 1500 franzele, pe cari 
le aruncau doi aruncători, „fără să se în- 
tâmple vr'o primejdie“, după cum povesteşte 
raportul. Nu departe de cele patru schele 
se aflau trei copaci de câte 5 până la 7 
stânjeni înălţime, cojiți de scoarță şi unşi 
cu uleiu. In vârful lor fluturau panglici de 
mătasă, năframe în ale căror colţuri erau 
legaţi bani, brâie moldoveneşti, etc. Cu toate 
că unele încercări n'au reuşit, totuş cei mai 
sprinteni din ţărani şi munteni au isbutit 
să ia jos toate lucrurile deacolo. Eră mare 
râsul şi hazul mulţimei de cei ce cădeau. 
Muzica cântă, poporul mâncă şi beă, jucă 
sau se acăţără pe copaci, în vreme ce străinii, 
boierii din ţară şi clericii băteau din palme 
şi încurajau pe „mojici“ ca să-şi arate iscu- 
sinţa. | 

Pe la 21], după amiazăzi răsunară trom- 

petele şi durăiră tobele de pe balconul ar- 
cului de triumf, dând de ştire boierilor că 
şi pentru dânşii e masa gata. La guverna- 
torul împărătesc ospălau boierii - cei mari, 
clericii şi străinii cei aleşi, la un loc 10 mese, 
lu magazia cea nouă, de care se țineau cele 
8 bucătării, se aşezară, pentru mazili Şi pen- 
tru preoții de rând, 17 mese, dintre care una 
numai cu bucate de post. Pentru fiecare 2 
„Mese serviă un stolnic dimpreună cu 6 ser- 
= vitori Şi ştergătoare. Numărul oaspeţilor aleşi 
ajungeă la- 800. Mâncare bună eră din bel- 
ŞUg, vinuri moldoveneşti şi ungurești după 
pofta inimei, iar muzica răsună în amân- 
două salele, inveselind cu deasila inimile... 
Când s'a toastat în onoarea familiei îmmpă- 
răteşti, trâmbiţară goarnele de trei ori de pe 
balcon, se dădură salve de sinețe şi se des- 
cârcară tunurile de 36 de ori. Oastea se în- 
loarse apoi cântând în tabără. După masă 
incepură boierii moldoveni în chiote vesele | 
să joace pe piaţă într'un mare cerc bătrâne 
Şi frumoase jocuri moldoveneşti, cum nu mai 
văzuseră străinii prin ţările lor... 

Pentrucă poporul nu ştiă scrie şi ceti, nu 


sau făcut inscripţii, ci s'au zugrăvit pe firme 

şi pe cele 4 schele tablouri ca să se priceapă 
fiecare. S'au ales astfel de simboale, cari tăl- 
măceau poporului binele ce-l va aveă sub 
stăpânirea cea nouă. | 

Prima icoană reprezintă următoarele: La 
„poarta unei mânăstiri şede un călugăr pe 
scaun înconjurat de băeţi şi băeţani, pe cari 
îi învaţă a scrie şi a ceti. Această icoană 
simboliză creşterea poporului prin şcoală. 
Educaţia copilelor eră arătată în josul icoa- 
nei printr'o învăţătoare care le deprinde să 
brodeze şi să desemneze. 

A doua înfăţişă lucrarea pământului. De 
după un deal răsare soarele. Intro holdă 
de secară se văd secerători harnici şi cosaşi 
ce-şi ascut coasele, taie secara, adună, leagă 
snopii şi fac clăi. Mai jos se zăresc pluguri 
cu boi şi ţărani ce grapă. 

Pe a treia se vedeau vaci şi cai. Jos o 
stână bine adăpostită. 

“Pe a-patra erau zugrăvite breslele şi meş. 
teşugul. Rotarii ciocănesc la roate, foiul suflă 
şi covalii lovesc cu barosul fierul roşu put 
pe ilău, Jos se desluşeşte o fabricăde stick: 

A cincea închipuie negoful, prin marinari 
ce conduc corabia pe un râu, fiind încărcată 
de saci şi de pachete; pe drum frece un 
chervan tras de şase boi şi plin cu marfă. 
In josul tabloului se vede un neguțător la 
tejghea vorbind cu muşterii. 

Tabloul al şaselea e al unei gospodării 
trainice, cu grajd, şură şi cu puicuri pentru 
fân şi altă pâne. Gospodarul tocmeşte căruţa, 
iar gospodina asvârle grăunţe la galife, în 
vreme ce două copile torc din furcă. Jos — 
ceva ciudat şi de bună samă neînțeles de 
popor — se vedeau jucători de şah şi o popi- 
cărie | 

A şaptea icoană înfăţişă scene din viaţa 
boierilor: în fund, pe un fânaţ, se ridică o 
casă boierească, iar în grădina cu flori se 
primblă boieri şi cucoane moldovene, în urma 
cărora păşesc două slugi. In josul icoanei e 
chipul unui vizitiu care duce pe stăpânii săi 
într'o butcă trasă de şease cai... 

„ Seara pe la 6 ceasuri, când se îngână ziua 
cu noaptea, începură să licărească cele din- 
tâi lampe şi să răsune goarnele de pe foişor: 
fanfara regimentului Nugent cântă un marş, 

iar afară, în tabără, unde ardeau focurile, se 
desluşeau sunetele înăbuşite ale meterhane- 
lei. Vinul curgeă în belşug, iar poporului 
i-se împărți din nou carne friptă şi pâne. 
Arcul de triumf, cele două intrări din față, 
copacii pentru acăţărat şi îndoita îngrădire 
a pieţei de serbare străluceau în lumina or- 
bitoare a 5000 de lampe, iar la locuinţa lui 
Spleny ardeau 30 de felinare de tinichea, 
văpsite cu roş şi alb, şi toată strada princi- 
pală, începând dela arcul de triumf şi până 
la cele 4 schele,eră luminată cu 60 de feli- 
nare şi masalale. 

Cernăuţul eră împodobit sărbătoreşte. Ina- 
intea caselor se ridicau arcuri, iar: deasupra 
uşilor atârnau frunzare şi ghirlande de flori, 
pajuri duble“ sau inscripţia: „Trăiască Maria 
Theresia şi losif al II-lea. hd 

Ceva mai târziu începù să curgă lumea 
spre podurile cu mâncare şi cu băutură, căci 
aici se aprinsese un foc de artificii pentru 
desfitarea mulţimei bete de bucurie, de cân- 
tece şi de vin. 

Nici jocul n'a lipsit în sara aceea : în locu- 
ina guvernatorului împărătesc erà bal pentru 

magnații poloni şi ardeleni. Boierii moldo- 
veni, despărțiți de subţiratecii străini, jucau 
jocuri de-ale lor în sala cea mare, unde pu- 
teau să-şi facă cheful după obiceiul țării, să- 
rind şi chiuind în voie. Mazilii și ruptaşii 
petreceau în magazinul cel nou,- jar prosti- 
„mea afară, pe când jidovii se “nvârteau şi ei 
intro colibă de crengi făcută anume pentru 
dânşii. Abiă aici li s'au împărțit şi lor bani. 
Veselia cuprinsese toată lumea, încât nici 
hoţii nu s'au atins de avere străină, de oa- 
rece şi ei erau ameţiţi  de-abinele. Sus pe 
deal, în tabără, ardeau focuri, trâmbiţau goarne 
sau cântau muzici, iar jos în orăşel se plimbă 
mulţimea pe uliţe cu tarafuri de lăutari de 
la casă la casă. Pe la miezul nopţii se potoli 
totul: luminile şi masalalele se stinseră, nu- 
mai felinarele mai ardeau în noapte. Rar 
unde mai auzeai vălmăşagul mulțimei, căci 
poporul se culcase prin birturi şi conace, 
pe drumuri sau în casele târgoveţilor cernău- 
jeni. Numai zingănitul armelor se mai des- 
luşiă pe uliţe, căci străjile şi patrulele um- 
blau necontenit încolo şi încoace; caii ne- 
chezau câte odată, lovind pământul cu co- 

pita, şi câte un cetăţean mai chefliu strigă din 
când în când „să trăiască irn pApuRA şi îm- 
părăteasa !““. 

A doua zi (ta 13 Octomvrie) primi şi 
oastea — 1697 de oameni la număr — carne, 
vin şi pâne. Soldaţii nau putut să se ve- 
selească în ziua trecută, căci. au stat sub 
arme. Intraceeaş zi au predat mazilii gu- 
vernatorului o scrisoare de mulţămire şi su- 
punere către casa împărătească, iar la 14 
Octomvrie se goli tot oraşul de oaste şi de 
numeroşii săi oaspeţi. 

Astfel s'au veselit Bucovinenii şi străinii 
acum o sută treizeci şi patru de ani, costând 
acel uriaş praznic la mormântul ţării 20.312 
cor. şi 20 bani. 

Se povesteşte însă că la Putna, în vechiul 
lăcaş de odihnă al Marelui Ştefan Vodă, s'au 
arătat semne în noaptea de 12 Octomvrie 
1777, schimbându-se la faţă, de întristare, 
chipul Voevodului, căci nefirească a fost 
acea alipire a Bucovinei la împărăţia Austriei. 
Dy la miezul nopții, Buga, clopotul cel mare, 
a început să sune de sine, întâiu încet, apoi 
tot mai tare şi mai tare. | 

„Călugării treziţi din somn se uitară în 
ograda mănăstirii. In fioroasa tăcere, in su- 
netul clopotului, ce creşteă treptat, biserica 
se lumină de sine înăuntru de o lumină 
stranie şi ne mai văzută. Călugării coboriră 
întrun şir, treptele chiliilor, unul deschise 
ușa bisericii... în acea clipă clopotul tăcù, 
şi în biserică eră întuneric des. Candelele 
pe mormântul lui Vodă se stinseră, deşi 
avusese untdelemn îndestul. ` 

„A doua zi Voevodul Moldovei eră atât de 
mohoriît şi de stâns, încât pentru păstrarea 
memoriei lui, un călugăr ce nu ştiă zugrăvi, 
a făcut copia, ce există astăzi. 

„Avrinde-se-vor candelele pe mormânt ? 
Lumina-se-va vechiul portret?“ 1). 


1) Mihail Eminescu, Nuvele, laşi, pp. 156-7. 

Aducerea moastelor Sf, Ioan cel Nou dela 
| I0lkiew la Suceava 
(1783) 


Amintirea atâtor bărbaţi însemnați ai nea- 
mului nostru şi atâtea întâmplări vajnice din 
trecutul Românilor sunt legate de istoria 
moaştelor acestui sfânt, care este patronul 
ocrotitor al Bucovinei, încât trebuie numai- 
decât povestit în istoria acestei țări măcar 
modul cum s'au adus aceste moaşte din 
Galiţia înapoi în Bucovina, ocupată abiă de 
câţiva ani de către împărăţia Austriei. 

Moaştele sfântului loan cel Nou, care s'a 
născut în Asia mică în oraşul Trapezunt şi 
a suferit chinuri de mucenic pentru credinţa 
lui cea tare în Cetatea-Albă, au fost aduse 
din acest oraş la Suceava de către evlavio- 

sul domn al Moldovei Alexandru cel Bun 
cu mare alaiu, în 1402, şi aşezate în biserica 
Mitropoliei, unde au stat multă vreme, până 
ce, după strămutarea scaunului domnesc din 
Suceava la laşi, în 1564, au fost duse şi 
ele în noua reşedinţă. 

Dar la anul 1686, când sa coborit în 
Moldova din pământul Ţării leşeşti (Polonia) 
trufaşul craiu loan Sobieschi cu tuate oştile 
sale de s'a răsboit cu Cantemir-Vodă, pus- 
tind toată ţara şi arzând târgul Iaşilor, fu- 
git-a atunci din laşi, împreună cu Craiul, şi 
Mitropolitul Dosoftei, de frica Turcilor şi Tă- 
tarilor uniţi cu oastea lui Cantemir, luând 
cu sine moaştele împreună cu toate odoarele 
şi hrisoavele Mitropoliei şi ale Sfântului, 
aşezându-le mai întâiu în oraşul galiţian 
Striji*), iar mai pe urmă în Zolkiew, unde 
au rămas până la anul 1783. 

Nu multă vreme după ocuparea Bucovinei 
de către Austria, şi-a ridicat poporul româ- 
nesc glasul, în frunte cu episcopul Dositei 
Herescu şi cu generalul Enzenberg, cârmui- 

*) In limba polonă se citeşte j, ca i 

torul ţării Bucovinei pe vremea ceea, şi au 
cerut: înapoi moaştele şi odoarele cele de 
preţ — după cum'se şi cădeâ; dar călu- 
gării basiliani din  Zolkiew, păzitorii. raclei 
Sfântului, împreună cu episcopul gr. cat. 
Bielanski, care aveă pe partea sa şi cârmui- 
rea din Galiţia, s'au împotrivil din răsputeri 
cererei drepte a Bucovinenilor, şi abiă după 
multe certe între amândouă ţările, a hotărît 
Consiliul de războiu al Curţii împărăteşti 
din Viena, mai îutâiu în toamna anului 1781, 
iar mai târziu odată pentru totdeauna în 15 
Aprilie 1783, ca sfintele moaşte să se dea 
iarăş Bucovinenilor. 

După hotărîrea "Curţii din Viena, cu vr'o 
trei luni mai târziu, a mers, în anul dela 
mântuirea lumii 1784 în 15 şi 16 ale lunii 
lui Iunie, losit al II-lea, împăratul Austriei, pe 
la marginea Cordonului (Bucovinei), — poate 
ca să vadă hotarul, poate ca să cunoască 
țara cea nouă alipită împărăției sale, — şi a 
venit şi prin satul ce se numeşte Bosanci 
şi de acolo mergând şi la Suceava, că nu 
este departe acel sat de târgul Sucevei, a 
intrat în biserica fostei Mitropolii, şi privind 

in toate părţile, văzu între altele şi “locul 
în care fuseseră aşezate mai înainte MOaş- 
tele Sfântului loan cel. Nou, şi la“ întrebat 
pe episcopul Rădăuţilor, Kir Dositei Herescu: 
„Ce loc este. acolo ?“ Episcopul i-a răspuns, 
zicând : „Acolo au fost aşezate moaştele 
Sfântului loan cel Nou“. Impăratul, care ştiă 
de cererea Bucovinenilor şi hotărîrea Con- 
siliului de răsboiu al Curţii din Viena, răs- 
punse; „larăş acolo, aducându-se, se vor 
aşeză“, dd 

Episcopul îl chiamă la sine pe ieromona- 
hul Iosaf, proegumen al mânăstirii Putna, 
în care-i înmormântat Ştefan cel Mare, voe- 
vodul Moldovei, şi-i porunci să se gătească 
a merge la cetatea Zolkiew pentru aducerea 
sfintelor moaşte. 

Părintele ieromonah Iosaf se pregăti re- 
pede de cale şi porni către Țara leşească 
(Galiţia) spre cetatea Liovului,"şi într'o Du- 
_minecă, în 30 zile (st. n.) ale lunii lui lunie, 
ajunse acolo, fiind şi Meletie arhimandritul 
mai înainte trimes pentru această pricină. 
In cetatea Liovului se află pentru puţină 
vreme şi împăratul Iosif al II-lea, care pc- 

runci ca două regimente de ostaşi să meargă 
de cu bună vreme la cetatea Zolkiew, în 
care se aflau sfintele moaşte, înir'o mânăs= 
tire a călugărilor basiliani, pentru ca să nu 
se facă vre-o tulburare în norod. 

Acea mânăstire eră drept-măritoare, adică 
de legea noastră, pe vremea când sau fu- 
rat sfintele moaşte în anul 1086. | 

Deci pornindu-se trimişii şi ajungând în: 
t'o mahala a unei biserici asemenea basilie- 
nească dela marginea cetăţii Zolkiew, au 
aflat toată cetatea înconjurată de străjile 
celor două regimente, “cari :străji erau atât 
de sus aşezate, încât “se puteau vedeă una 
pe alta. Şi eră dată “poruncă împărătească 
să steie tot norodul închis prin case,. iar 
care va ieşi afară, să fie împuşcat de 'străji. 

“Zăbovind numiții trimişi la locul acela 
până la miezul nopţii, li sa poruncit apoi 
să pornească cu butea tea gătită anume spre 
luarea raelei Sfântului. Şi aşă la miezul nop- 
jii au purces cu butea prin întuneric, fără 
de nici. o lumină, petrecuţi numai de un 
Grec care-i călăuziă. Ajungând cu toţii la 
întâia strajă, cea nemţească, şi înconjurân- 

du-i straja, a vorbit acel Grec, care eră po- 
vățuitorul părinţilor cu mai marele /străjii, 
şi îndată i-a slobozit straja. De acolo mer- 
gând înainte și trecând prin alte străji, cari 
nu le-au spus nimic, au intrat pe poarta 
cetăţii, şi mergând către biserica în care se 
aflau sfintele moaşte, au dat peste altă strajă, 
care întrebându-i ce caută, i-a răspuns că 
au venit să-l iee pe Sfântul loan. Şi i-a în- 
trebat mai marele străjii: „Dar puteți să-l 
luaţi ?“ Ei i-au răspuns: „Putem, că avem 
poruncă împărătească“, 

Deci îndată i-a lăsat, şi mergând ei prin- 
tr'o boltă la o uşă, au aflat acolo două ca- 
tane (soldaţi) cu puştile în spate, cari i-au 
oprit puţin, până sa dus unul dintr înşii 
unde eră arhimandritul basilianilor sub pază 
impreună cu toţi ai săi şi i-a dat de ştire. 
Şi fără zăbavă au venit doi basiliani cu două 
făclii de ceară aprinse şi îndată au intrat 
“în biserică, unde au aflat pe un comisar 
împărătesc cu vre-o treizeci de ofiţeri stând 
împrejurul Sfântului, toţi cu capetele desco- 
perite. Comisarul şi ofiţerii se deteră în lă- 
turi dinaintea călugărilor ce se apropiau de 

racla Sfântului, care slujiă în loc de pristol, 
de făceau basilianii liturghia pe dânsul. Pe 
raclă se aflau cinsprezece sfeşnice cu- făclii, 
iar la picioare ardeă o candelă mare de ar- 
gint, şi luând călugării toate sfeşnicele de 
pe raclă, au cerut cheia raclei şi descuind-o, 
au ridicat capacul, pe care atârnau pe din- 
năuntru câteva lucruri de argint: inimi, 
ochi, picioare, mâini şi alte lucruri de pref, 
pe care le jertfiseră ceice au avut boale şi. 
vătămături la aceste părţi ale trupului lor şi 
s'au vindecat mai pe urmă cu rugăciunile 
Sfântului loan. Mai eră încă în raclă şi un 
blid de argint, pe care se află scris cu slove 
de aur: „Vasile Voevod, Domn al ţării 
Moldovei“. lar banii cari s'au aflat în acel 
blid s'au dat călugărilor basiliani. Şi făcân- 
du-se catastih de toate argintăriile câte s'au 
aflat în raclă, au încuiat-o iarăş cu încuie- 
toarea ei. Numeroasele hrisoave domneşti 
însă, uricele de danii şi întăririle, cari erau 
proprietatea vechii Mitropolii şi se aflau pe 
atunci în arhiva principilor Radziwill, sunt 
pierdute până în ziua de astăzi, afară de 
patru scrisori traduse în nemţeşte. 

Ridicându-se racla de către patru Grecif 
papistaşi, cari merseră cu părintii cei trimişi 
„din Bucovina, unul din călugării basiliani a 
oprit racla, şi atunci un comisar împărătesc 
la întrebat de pricina opririi : „Alta nu este 
nimic, domnule, fără numai cerem sinet 
(revers) dela comisarii Moldovei*), “ca nu 
cumva după vremi să ni se mai ceară Vre-0- 
dată sfintele moaşte“. Deci socotind comi- 
sarii că este cu cale cererea lui, au făcut 
sinetul, şi iscălindu-se într'însul Meletie ar- 
himandritul şi proigumenul losaf, şi pu- 
nându-şi peceţiile lor, i-au dat basilianului 
sinetul cerut. Şi îndată au ridicat sfintele 
moaşte şi au ieşit din biserică, punând racla 
în butea cea gătită spre această slujbă, şi 
venind la poarta cetăţii, unde aşteptau cei 
treizeci de husari călări, i-au aflat tot după 
cum i-au fost lăsat. leşind pe  poarlă cu 
toţii, îndată au înconjurat husarii butea : 
cincisprezece de-oparte și cincisprezece de 
alta, şi s'au pornit impreună cu cei ce duceau 
moaștele, şi mergând până la un han, care 
eră aproape de Liov cale ca de jumătate de 

ceas, i-au întâmpinatun trimis dela comanda - 
generală din Galiţia, cu poruncă ca acei 
treizeci de husari să se întoarcă înapoi, iar 
părinții călugări cu sfintele moaşte mergând 
singuri, au intrat în cetatea Liovului. Toc- 
mai atunci ieşiă pe altă poartă împăratul 
losif al Il-lea ca să meargă la oraşul Brody. 
Arhimandritul Meletie cu  proigumenul lo- 
saf au mers la Comanda generală anun- 
jând că au sosit cu sfintele moaşte, şi atunci 
li s'a dat încuviinţare să rămâie până a doua 
zi, când au plecat mai departe. Butca cu 
racla Sfântului mergeă înainte, iar în careta 
din urmă călătoriau cei doi părinţi, şi tre- 
când printr'o adâncătură a Liovului, au ieşit 
din oraş, fără să-i cunoască nimeni, şi au 
ajuns până la un târg ce se chiamă Flu- 
maci, unde-i întâmpină o poştă trimisă dela 
Dosoftei episcopul Rădăuților, ca să cerce- 
teze unde se află trimişii, şi ori de s'au luat 
sfintele moaşte. Răspunzându-i-se la toate 
întrebările, s'a întors poşta înapoi. 

A doua noapte au ajuns la alt târguşor 
mai puţin însemnat, unde au întâlnit pe se- 
cretarul Mihalache, venind iarăş în poştă 


trimis fiind de episcop. Apoi sa făcut rân- 
duială de li s'au dat câte şapte husari, şi 
purcezând în ziua aceea mai depate, au so- 
sit până aproape de hotarul ce desparte 


Țara leşească (Galiţia) de Bucovina. O mul- 


time nenumărată de popor urmă îndărătul 
butcei cu racla Sfântului, încât pentru ține- 
rea bunei rândueli a trebuit să li se mai 
deie părinţilor călugări încă şapte husari din 
Sniatin. Lângă pârâul Colacin, care desparte 
Bucovina de Galiţia, au aflat nenumărate 
corturi întinse pe şes, în cari se adăposteau 
boieri, târgoveţi, ţărani, călugări şi preoţi ce 
aşteptau împreună cu episcopul Dositei so- 
sirea moaştelor. De astă parte, în Bucovina, 
lângă satul Orăşeni, se mai aflau şi 153 de 
ostaşi călări şi pedeștri sub comanda căpi- 
tanului Syll, cari petrecură 5 zile în tabără, 
aşteptând sosirea călugărilor cu Sfântul. 
Voind să treacă părinţii cu racla peste ho- 
tar, i-a oprit episcopul Dositei, zicându-le să 
aştepte până ce va sosi şi generalul Enzen- 
berg, “cârmuitorul Bucovinei. Acesta veni 
îndată, înconjurat de ostaşi călări, şi trecând 
preoţii racla peste hotar, s'au slobozit în 


.—.——_————— 


—— .—————— — — DD ee a 


semn de bucurie şi în cinstea Sfântului ca 
la 60 de tunuri. 

Racla fu înconjurată acuma de toată os- 
tăşimea şi de cei 204 de preoţi, cari cântau 
cântări bisericeşti, iar în răstimpuri se vau- 
ziau trâmbiţările gorniştilor şi durăirile to- 
boşarilor tot drumul până la Cernăuţi, unde 
ajunseră în 10 lulie, în ajunul Sân-Pietrului. 

Toţi cernăuţenii şi oastea le ieşiră înainte 
slobozind multe tunuri din dealul Cernăuți- 
lor. Şi mergând prin târg, au aşezat moaş- 
tele în biserica Sf, Treimi, zidită de marele 
medelnicer Ilie Herescu, fratele episcopului. 

lar în 25 Septemvrie au fost puse în lo- 
cul lor de mai înainte, adică în biserica Mi- 
tropoliei din Suceava, unde stau până în 
ziua de astăzi, de călătoresc de două ori pe 
an peregrini din toată Bucovina, din Galiția, 
din Ardeal şi din România, ca să se închine 
acestor moaşte făcătoare de minuni, 


III, 


De prin anii 1848 și 1849, 

„+. Nu-i mult de atunci: vor fi vr'o gase- 
zeci de ani şi mai bine. ŞI acum mai afli bă- 
trâni de aceia cari au văzut cu ochii lor acele 
vremuri de greă cumpănă prin care a trecut 
mult încercata noastră țară. Dar tinerii — oa- 
meni noi pe acest pământ vechiu — nici nu 
visează de suferinţele strămoşilor noştri, căci 
prea uşoară li se pare viața şi prea sunt multe 
ale ei momele. | | 
„Era pe vremea cândnu se încuibaseră atâtea 
mode, nici sărăcie siraşnică; când ţăranul, deşi 
iobag, nu luă calea greă a pribegiei spre Ame- 
rica. Pe atunci deputaţii bucovineni din sfatul 
împărătesc din Viena erau cei mai mulţi ţă- 
rani, ca de pildă: Vasile Morgoş din Coţ- 


mani, Miron Ciupercovici din ţinutul Humo- 
rului, Vasile Cârste din Boian, George Timeş 
de pe lângă Cernăuţi şi Mihai Bodnar din 

MIHAIL BODNAR 


Post deputat în camera imperială la anul 1848 şi 1849. 


ținutul Răduţilor. Nu erau tobă de carte, căci 
învăţaseră buchile dela dascălii ambulanți, cari 

pribegiau pe la răzeşi, pe la popi şi pe la bo- 
ieri, din casă în casă, dar totuş au lucrat 
pentru despărţirea Bucovinei din împreunarea 
necurată cu Galiţia, au cerut slobozenia tipa- 
rului şi au desrădicat boierescul, iår în sfatul 
împărătesc dela Kremsier au vorbit cu atâta 
dragoste şi căldură despre durerile țărănimii 
împilate, încât toate gazetele nemţeşti şi „Bu- 
covina“ fraţilor Hurmuzachi scrieau că „de- 
putaţii ţărani din Bucovina îşi cunosc chie- 
marea“, 

Nici poştă îndemânoasă ca acum nu se po- 
menià, dar nici drumuri de fier, care să aducă 
străini în țara noastră; dacă aveai de trimes 
veşti grabnice la prietenii din țară sau la cei 
din Moldova şi din Ardeal, le trimeteai prin 
curieri sau stafete. Acestea erau nişte căruţe 
cu două roţi înalte, trase de cai iuți şi pie- 
troşi, cari ţineau lungă vreme la drum. In 
căruţă, deasupra lăzii cu răvaşe, şedeă curierul, 
pe pieptul căruia atârnă arciş o goarnă cu ca- 
nafi şi cu găitane negre-galbene, care sunt co- 
lorile împărăţii. Alături de curier, ghemuit 
într'un colţ, îi ţinea tovărăşie un soldat inar- 
mat până 'n dinţi, care eră pus spre paza scri- 

sorilor şi a banilor, căci erà mare primejdie 
să treci pe acele vremi prin codrii şi zăvoaie 
pustii. Caii porneau la goană pe drumul de 
țară plin de hârtopi, iar curierul suflă în 
goarnă, ca să se ferească oamenii, şi cu toate 
aceste se 'ntâmpla să fie zdrobiţi călătorii ce 
nu se dădeau repede în lături. 

Cale de o poştă, adecă atât cât putea alergă 
o stafetă până să obosească caii, se află o 
stație. La staţia poştei eră han pentru călă- 
tori, grajduri pentru cai proaspeţi şi locuința 
poştaşului. Aici dehămau curierii caii cei vlă- 
guiți şi luau alţi olăcari, împărțiau şi luau 
scrisori şi îmbucau ceva pentru drumul cel 
lung. În Suceava eră poştăriţă Popovicioaia, 
o văduvă bogată şi frumoasă, care aveă poştă 
lângă biserica unită, două hanuri alăturea şi 
grajduri pentru vr'o treizeci de cai, frumoşi 
şi graşi cum e linul. 

Birjari cu trăsuri arcuite nu se aflau în 
Suceava, tot aşă în toată ţara Cordonului 
(Bucovinei). De plecai undevă la drum pe 
vreme lungă, năimiai un Jidov prăpădit — 
căci ei singuri erau cărăuşi — cu O haraba 
hârbuită, trasă de doi cai slabi, prin cari trecea 

vântul, şi acoperită cu o covergă veche, afu- 
mată. In coşul harabalei puneai fân sau paie, 
ca să nu te scuture aşă de tare „rădvanul“, 
te rugai lui Dumnezeu să vii înapoi cu cio- 
lanele întregi şi haide băiete, căci bun e 
Domnul şi meşter e dracul. 

Dar să fi avut graba cea mai mare, tre- 
buiai să te supui toanelor cărăuşului tău, căci 
îndată ce înseră şi-l prindea sabăşul pe cale, 
să-l fi tăiat pe jupân şi nu se mişcă din loc. 
Dumnealui se opriă întrun sat sau la vr'un 
han jidovesc din câmp, îşi făceă rugăciunile 
de seară şi apoi se culcă; iar ţie nu-ţi ră- 
mâne alta, decât să înjuri toți patriarhii şi 
bătrânii poporului lui Israel, începând cu 
Avram şi sfârşind cu rabinul dela Sadagura. 

Oraşul Suceava nu eră aşă ticsit de Jidovi 
ca acuma, căci până la anul 1848 n'aveau 
drepturi ca ceilalți supuşi ai împărăției. Ei 
locuiau separați de ceilalţi târgoveţi, în: car- 
tierul lor numit „Ghetto“, unde mişunau ca 
viermii. La sărbători bărbaţii îmbrăcau caf- 
tane lungi, iarmurcă de mătasă şi pălărie de 
catifea, iar în picioare pantaloni strâmţi până 
la genunchi şi colțuni albi. Fetele purtau 


cordele cusute cu fir de aur şi de argint, ca- 
ţaveică cu blană, iar pe cap, dela tâmplen 
sus, aveau nişte coarne de argint groase de 
un deget şi lungi de o şchioapă; grosimea 
şi lungimea lor atârnă dela avuţia celei ce 
le purtà. Astfel îmbrăcaţi ieşiau în sabăş sau 
în alte zile de sărbători la primblare pe stradă. 
Semnele până unde aveau dreptul să se plimbe, 
erau nişte sârme de-acurmezişul străzii, ca la 
stâlpii de telegraf. Şi acuma se mai văd în 
Suceava semnele acele, şi anume pe ulițele 
ce duc spre satul Bosanci, spre mahalaua Are- 
nilor, spre mânăstirea armenească Zamca şi 
spre gara lţcani. 

In partea târgului despre asfinţit şi miezul 
nopţii era cartierul Armenilor pacinici, cari 
aveau casa cu cerdac dinainte şi fete oacheşe 
şi frumoase; ei erau negustori chiaburi şi is- 
teţi, mai ales băcani, cu prăvălii în vatra târ- 
gului. Unii ţineau şi hanuri, precum şi cofe- 
tării întocmite după gustul vremilor acele, 
unde vindeau îngheţată, şerbeturi şi plăcinte 
turceşti, rahat, alviță, dulceaţă şi alte bună- 
tăţi, Ei singuri mai păstraseră vechiul port 
al işlicelor, mari cât o baniţă, de aveau ce 


face haz târgoveţii români; se îmbrăcau cu 
giubea şi cu antereu şi se încălţau cu târlici, 
iar Armencele mai ţineau în modă neîndă- 
mânosul crinolin ce'nfoiă rochia ca o turlă 
de biserică. Păcat că această nație de oameni, 
cu care se'nvoiau Românii atât de bine, sa 
stins încetul pe'ncetul, aşă că acuma se află 


numai vr'o cincisprezece familii în vechiul lor 


cartier; mulţi au sărăcit şi au pribegii din 


„pricina vestitelor incendii ce-au pustiit „târ- 


gul“ armenesc din Suceava în mai multe 
rânduri, 

Românii erau meşteşugari, împărțiți în 
bresle, bogaţi şi ei, cu locuinţa în vatra târ- 
gului, nu ca acuma în mahalale şi prin su- 
burbii. Portul lor eră asemene cu al Arme- 
nilor, afară de işlice. In mahalaua Cutului 
de lângă Areni erau şi lucrători de pământ, 
iobagi ca şi țăranii. De-oparte, cam pe lângă 
biserica vechei mitropolii, unde se păstrează 
moaştele Sfântului loan cel Nou dela Su- 


ceava, erau împrăştiate şi vr'o douăzeci de | 


fumuri ţigăneşti, în care trăiau fierarii şi lău- 
tarii târgului, Nemţi erau puţini şi mai toţi 
funcţionari, 


| 

Paza oraşului erà încredinţată desetnicilor 
(poliţiştilor), înarmaţi cu săbii şi cu suliţi, iar 
la ţară ţineau ordine în public vatamanii (jan- 
darmii călări). Pentru ţinutul Sucevei se ale- 
geau numai doi vatamani; pe la anul 1848 
erau rânduiţi fioroşii Budean şi hot, care eră 
Neamţ; aceştia cutreerau călări, zi şi noapte, 


prin toată împrejurimea Sucevei, ca să pe- 


depsească cu bătaie pe clăcaşii ce nu ieşiau 
la robotă (boieresc) şi să bage hoţii în fiare. 
Purtau la oblânc două pistoale grele ferecate 
în alămuri galbene, la şold aveau sabie şin 
spate puşcă lungă cu cremene. Dimpreună 
cu mandatarii, cari erau notarii dela sate, 
băteau ţăranii la scară cu harapnice de piele, 
încât le sfâşiau bucăţi de carne de pe trup 
şi veneau câinii să lingă sângele de sub scară. 

In Suceava oamenii trăiau în pace şi se 
'nvoiau bine între olaltă, dar în anul 1847 
nu se făcuse pâine în ţara întreagă şi de 
aceea. eră mare groază de foamete. In anul 
următor dădu o secetă cumplită, de secară 
toate izvoarele. şi fântânile, până şi cea dela 
Areni dimpreună cu şipotul oraşului, a cărui 
apă vine pe sub pământ tocmai de pe dealul 

Tătăraşilor. Mai rămăsese numai fântâna din 
ograda mânăstirii Zamca, cu apă destulă şi 
rece cum nu afli pe toate meleagurile acele. 
Pe cer se iviră semne: stele cu coadă şi 
pânze de foc ce fluturau noaptea dinspre as- 
finit. Zodierii şi vracii, cari totdeauna au în- 
fricoşat lumea cu porogăniile lor, ziceau că 
au să vie peste fară multe plăgi: lăcuste, 
foamete, boale şi la urmă chiar răsboiu. De 
astă dată li s'a împlinit prorocia, 

Deodată cu vânturile cele calde ce băteau 
din jos, veniră roiuri mari de lăcuste. In ziua 
când s'au ivit, eră o arşiţă grozavă, de nu 
puteai merge desculţ pe drum, căci te frigeă 
colbul. lată însă că fără de veste se întunecă 
soarele deabinele, iar oamenii auziau prin 
văzduh pârâiri ca de trestie uscată când o 
calci cu piciorul: pe sus treceau nouri grei 
„de lăcuste înspre văile Siretului, ale Prutului 
şi ale Nistrului, unde au ros alăturea cu pă- 
mântul cele din urmă rămăşiţe de holde. Pe 
țarinile Sucevei nu s'au lăsat, căci sburau 
prea: sus, numai cele obosite de îndelungata 
cale peste ţări şi ape, căzură la pământ. Oa- 
menii le luă în mână, privindu-le cu mirare, 

căci pe aripele lor aveau nişte semne ciu- 
date. Toţi ziceau că-s slove; unii mai fricoşi 
şi bisericoşi, credeau că sunt slove trimise 
din cer ca să se pocăiască oamenii; alții ia- 
răş, cari auziau şi toaca din cer, socoteau 
că-i vre-o scrisoare dela vre-un fel de oa- 
meni, căci ziceau ei: pe podul pământului 
sunt multe feluri de naţii şi de limbi, şi 
anume în toată lumea sunt şaptezeci şi şapte 
şi jumătate de naţii: şaptezeci şi şapte sunt 
„naţii întregi ca şi noi, iar jumătate de na- 
ție sunt Țivanii. De aceea oamenii căutau 
cărturari bătrâni să le deslege slovele acestea. 
Şi cine eră mai iscusit cărturar în Suceava, 
decât Serafim Cărăşel, diacul dela biserica 
Sfântului Neculai, care „ştiă limbă“ şi ţinea 
gazetă ? Umblase lumea în lungiş şi în curme- 
ziş, când fusese douăzeci de ani cătană la 
împăratul; a fost cu împăratul Napoleon Bu- 
naparte în ţara Moscalului şi a Praisului, apoi 
se bătu în oastea împăratului nemţesc dela 
“Beciu cu Franţujii, ba fusese chiar şi în Paris. 
Dar Serafim eră un pezevenchiu şi jumătate, 
care ştiă să scape din încureală, spunând că 
nu-i bine de cercetat voinţa lui Dumnezeu, 

şi că el se teme să nu-l trăsnească din senin, 
dacă va deslegă slovele cele ciudate. 

Din pricina secetei — căci nu plouase de 
lungă vreme — şi a lăcustelor, izbucni o foa- 
mete cumplită. Mai ales în nordul Bucovinei 
oamenii mâncau acum de luni întregi mă- 
măligă cu jir măcinat şi amestecată cu ru- 
gumătură de fierăstrău. De băut beau apă 
fiartă cu ciocani de păpuşoiu. Zile întregi ră- 
tăciau pe câmpii după macriş şi prin păduri 
după jir. Mai târziu, când bântuia răsboiul 
între Unguri şi între împăratul, se urcase pre- 
tul bucatelor grozav de mult, şi erà şi lipsă 
de bani, căci „toţi banii de aur şi argint erau 
trimişi în ţara Talianului şi la Ungur“, 
cum ziceau bătrânii. Nici bani mărunți nu 
erau în ţară. Pe atunci umblau nişte banc- 
note de hârtie în preţ de un franc, care se 
chemau un „leu gain“. Spre a se ajută, la 
nevoie, oamenii rupeau o astfel de hârtie în 
patru părţi şi un ştert se chema grivnă: cele 
ungureşti erau roşii, iar cele împărăteşti negre. 

Pe lângă toate aceste nenorociri mai veni 
şi holera să nimicească ce a mai rămas pe 
urma foametei. Cumplita boală izbucni mai 

întâi în Galiţia, de unde se răspândi cu iu- 
jeala fulgerului şi în Bucovina. Vânturile cele 
calde duceau germenii bolii prin toate col- 
țarile țării. Dar mai aprig bântuiă în Suceava, 
unde muriă tot al doilea om, până şi copiii. 
Cioclii umblau prin oraş cu căruțele lor ne- 
gre, dela casă la casă, şi întrebau ori de nu 
sunt bolnavi sau morţi în familie, ca să fie 
îndepărtați din mijlocul celor sănătoşi. 
Spre a nu se molipsi, oamenii se afumau 
cu băligar de vită şi cu ierburi uscate, iar 
dinaintea uşii se află un hârgău cu apă, peste 
care trebuiă să treacă fiecare, când intră 
în casă. Se iscă atunci zvonul că holera eo 
femee cu părul despletit, frumoasă, dar pa- 
lidă la faţă, şi umblă pe hotare, arătându-se 
“străjerilor noaptea. Dacă o primeşti şi-i dai 
de mâncare, apoi nu se atinge de căsenii 
tăi; iar dacă o alungi, trebuie numaidecât 
să-ţi moară: cinevă. lală însă că atunci se 
rătăci prin târgul Sucevei — Dumnezeu ştie 
„de unde — un bătrân voinic şi roşcovan la 
faţă, ce colinda din casă în casă şi învăţă 
lumea să fiarbă spini albaştri de holeră şi 
să beă fiertura, ca să scape de boală. Oa- 

menii îl ţineă de sfânt şi nimeni nu-i ieşiă 
din cuvântul lui. Cw apropierea toamnei, se 
schimbă boala şi nu erà aşă de primejdi- 
oasă ; rar unde se auziă că a picat cineva. 
larna apoi puse capăt acestei plăgi, care se- 
cerase aşă de crud în rândurile omenirii. 
Dela o vreme se zvoni prin Bucovina. că 
în Ţara: franțuzească şi pe la Viena e prăpă- 
denie, se surpă temeliile drepturilor boiereşti, 
că „dobitocul“ de ţăran cere şi el să fie om, 
că se pustiesc şi se ard moşiile domnilor şi 
curge sânge... Sucevenii se strângeau câr- 
duri pe drumuri, vorbeau, şopteau şi clătinau 
din cap. Tot la zece zile venià stafeta cu ga- 
„zetele dela Beci'şi dela Cernăuţi, cu foi vo- 
lante şi cu lexicoane întregi, în care li tăl- 
ăcia pe înţelesul tuturor ce-i acea „consti- 
tuție, parlament, deputaţi“ şi alte bazaconii, 
despre care nu auzise neam de neamul lor. 
Și în Bucovina erau nemulţumiţi ţăranii, căci 
multe din jalbele trimise la împărăție, prin de- 
pulaţii țărani, n'au fost ascultate, Se mai po- 
vestiă iarăş că în munţii huţăneşti se ridi- 
case „craiul“ Cobiliţă cu Huţanii săi, pustiind 
şi arzând moşiile domnilor, că ar fi ţinut la 

Vijniţa o adunare numeroasă de Huţani, că 
scotiă vornicii (primarii) din vornicie şi pu neă 
alții în loc, luă bir câte o dimirlie de po- 
rumb şi douăzeci de creițari de om, şi pre- 
cum că s'ar fi cu o gardă de Hufani tineri, 
inarmaţi cu ciomege şi cu suliţi. Ba ce-i mai 
mult, că ajută pe Unguri pe sub mână îm- 
potriva împăratului, care trimese “oaste să 
răscolească munţii huţăneşti şi să-i spânzure 
pe buntujnicii de Huţani, Chiar Cobiliţă singur 
a murit de ştreang mai târziu. Şi colonia un- 
ourească Hadicfalva de lângă Suceava se răs- 
culase, aşă că groaza de năvala țăranilor în 
oraşe creştea pe zi ce merge. Mai ales Ji- 
dovii se boceau de frică pe străzi, îşi strân- 
geau catrafusele ca să plece, dar tot pe loc 
rămâneau. | 

Pretutindeni eră clocot şi fierbere mare şi 
toți aşteptau să se surpe temeliile lumii celei 
vechi şi să răsară alta nouă, In Moldova, la 
laşi, se ridicară boierii cei tineri contra stă- 
pânirii, dar fără ispravă, căci mulţi au fost 
prinşi, iar alții trimişi în surgiun: În Buco- 
_vina se dăduse poruncă pe la toate cerda- 
curile din ţară, ca să lase graniţa deschisă 

pentru toţi boierii fugari din ţara Moldovei. 
Necontenit soseau în Suceava peste graniţă 
bejenari în chervane grele braşoveneşti, fe- 
recate cu lanţuri şi înconjurate de feciori că- 
lări şi înarmaţi până în dinţi. Stăteau o zi 
două în Suceava, se închinau la moaştele 
Sfântului loan, se îngrijeau cu de ale gurii, 


Şi apoi carele greoaie plecau scârţâind spre 
Cernăuţi, unde casele marelui vornic Dexachi 


Hurmuzachi îi găzduiau mai pe toţi boierii 
fără ţară. Acolo petreceau: Vasile Alexandri 
„cu fratele său lancu, apoi Domnitorul de mai 
târziu Alexandru Cuza, Costache Negri dim- 
preună cu două surori ale sale, care erau 
călugăriţe, Kogălniceanu, principele Moruzi, 
George Sion, cântăreţul limbei româneşti, şi 
atâţia alţii. În tovărăşia acestora mai veni şi 
Aron Pumnul, luminătorul Românilor buco- 
vineni, care, rupt de oboseală şi slăbit în 
urma boalei de holeră de care suferise, nu- 
mai cu mari greutăţi putu trece graniţa din- 
spre Moldova, intrând în puterea nopţii în 
Cernăuţi. Şi George Bariț, liberat de familia 
Hurmuzachi din ghiarele sbirilor lui Barco, 
află refugiu în „sânul lui Avram“,— după cum 

numiau surgiuniţii casa bătrânului şi bunului 
Doxachi. 

In toate dimineţile, bătrânul Doxachi Hur- 
muzachi, îmbrăcat în antereu şi cu giubea, 
cu fes pe cap şi încins cu un şal de mătasă, 
încălecă pe un cal focos ce jucă sub călăreț 
şi colindă pe la conacurile boierilor pribegi, 
chiemându-i la cafeaua de dimineaţă cu cu- 
vintele poetului Alexandri: 


„Voi ce staţi in adormire, voi ce staţi în nemişcare, 
N'auziţi prin somnul vostru acel glas triumfător ? etc. 


De alfel nu le mergea rău pribegilor, ci 
dimpotrivă, după cum ne povesteşte Iraclie 
Porumbescu, surgiuniții petreceau foarte bine 
în Cernăuţi, numai în banchete şi petreceri, 
de s'au fost 'spăriat Cernăuţenii de galan- 
tomia boerilor „valahi“. 

Alte dăţi mergeau în cete prin grădina pu- 
blică, cuprinşi pe după cap şi cântând Mar- 
silieza, de se uitau trecătorii cu gurile căscate 
după dânşii. 

Pentrucă în ţară eră puţină oaste și n'aveă 
cine să ţie ordine în publicul ce păreă foarte 
agitat, se formară garde naţionale prin toate 

oraşele. In ziua în care se răspândi vestea 
că şi Suceava are voie să-şi facă o gardă. na- 
țională de cetăţeni, colindă pe ulițele târgului 
un crainic însoţit de un toboşar şi de un 
gardist, ce poftiau lumea să intre în gardă. 
Cetăţenii lăsară teşghelele, calupul şi acul şi 
alergară de bunăvoie în rândurile gardiştilor. 
Mai ales erau mulţi Români şi Armeni tineri, 
cari stăteau alături cu bărboşii starosti de is. 
naturi sau bresle, Căpitanul întregii gărzi eră 
berarul jidov Fischhoffer, scurt şi gras cât o 
bute. Garda eră împărţită în două părţi: o 
parte se deprindeă în meşteşugul armelor pe 
imașul Mirăuţilor, sub conducerea lui Fisch- 
hoffer, cealaltă însă în târgul vitelor de lângă 
„Areni, sub ascultarea lui Serafim Cărăşel, 
diacul dela biserica Sfântului Nicolai. Uni- 
forma gardiştilor eră: pantaloni surii de dril, 
tunică albastră cu parole roşii, adică cu co- 
lorile ţării ; pe cap purtau o pălărie mare ca- 
labreză, cu un fionc roş-albastru, cu pănaş şi 
cu numărul companiei. Cei mai mulţi aveau 
săbii şi suliţi şi numai foarte puţini se pro- 
copsiseră şi cu o pușcă ruginită sau cu o 
pereche de pistoale vechi. Pe dealul Tătăra- 

şilor se 'uniau amândouă companiile şi făceau 


„manevre“. La inceput îi muştruluiă Piisch- 


hoffer pe toţi gardiştii, dar mai pe urmă nu 
voiră să asculte de Jidov, care nici nise pri- 
cepeă la comandă, şi de aceea îl aleseră toţi 
întrun glas pe Serafim Cărăşel căpitan, care 


cunoştea meşteşugul armelor în fel şi formă. ` 


_Indată cum veni diacul la cârmă, puse nu- 


` maidecât pe gardişti să meargă în pas aler- 
gător, spre hazul tuturora, căci fostul căpitan, 


gras cum eră, de-i atârnă bărbia peste guler, 
rămâneă totdeauna în urmă gâtâind. Noaptea 
“patrulau pe stradele din vatra târgului şi pe 
la mărgini, dar de cele mai multe ori se îu- 
fundau în vre-o cârşmă „la şapte draci” şi 
„la Craiul negru“, unde cinsteau vin de con- 
trabandă adus din Moldova şi ascultau pa- 
lavrele lui Serafim Cărăşel, care, după cum 


zicea el, numai în piatră seacă na fost, 


“In Cemăuţi şi seminariştii şi liceenii din 


clasele superioare făceau parte din garda na- 
țională a oraşului. 

Viaţa în Suceava eră foarte neliniştită, 
mai ales în zilele de târg, Joia şi Dumineca. 


Pe piaţă la „Bărbune“!) se auziă cântând 
muzica, iar lumea  năvăliă ca la comedie 
intracolo. In mijlocul pieţei stă la o masă 
"ofiţerul „Bărbuncului“ c'o condică lângă dân- 
sul şi cu o jădiţă plină de bani, iar jos se 
afla o ladă mare cu chipie ostăseşii, Prin 
prejur jucă o roată din cei mai frumoşi şi 
mai voinici soldaţi minunate jocuri de prin 
țări străine şi lăudau viaţa din tabără ; nu 
lipseau nici vivandiere frumoase, care închi- 
nau cu plosca plină de vin la toți volintirii 
recrutaţi şi se sărulau cu dânşii. Lumea se 
feriă de „Bărbunc“ ca de foc, dar totuş erau 
unii cari cădeau în capcană, căci inimă de 
piatră să fi avul şi tot nu te-ai fi stăpânit, 
când vedeai cum cătanele luau la joc pe 
cele mai frumoase fete din împrejurime, că 
să atragă feciori. la mulți dintre aceştia 
aveau drăguţe şi nu puteau suferi ca ele să 
joace cu cătanele ele străine, de aceea se 
prindeau şi ei în joc lângă dânsele. Jucai un 
"joc, două, apoi doi căprari cât bradul te 

1) Bărbuc inseamnă recrutare şi vine dela cuvântul 
nemtesc Werbung. 

duceau de subsuori cu vorbe dulci laso vi- 
vandieră, care te cinstiă din ploscă şi-ţi de- 
deă buzele ei supţiri şi roşii. Ofiţerul îţi 


punea pe dinapoi şapca 'n cap şi erai de! 


acum vrând nevrând cătană la împăratul. 
Scumpă însă eră pe atunci sărutarea unei 
guri frumoase, căci doisprezece ani trebuiai 
să porţi ranija împărătească în spate tocmai 
prin fundul lumii, pela Beciu (Viena) şi în 
“Lombardia. De aceea volintirii erau bociţi de 
neamurile şi de drăguţele lor ca şi morţii. 
In vremea asta, vestita bandă a lui Grigore 
Țiganul ziceă să-ţi rupă inima, iar feciorii, 
după ce erau juraţi sub steagul cel mare ce 
flutură în mijlocul pieţei, se cuprindeau de 
după cap şi cântau din gură, însoţiţi de 
plânsul nevestelor şi al drăguţelor : 


Vino mândră pân'la enee o 
De vezi Neamţul cum ne duce, 
Că ne duce ca pe boi 

Şi ne tunde ca pe oi, 
Ne-aruncă păru'n gunoi, 

Vai, săracii, vai de noi!.. - 


Aveă toată dreptatea, bieţii, să se vaiere, 
căci grea eră slujba cătăniei pe vremile acele, 

şi cea mai mică greşală o pedepsiau Nem- 
tii cu „stroiul“. Pedeapsa asta crudă se 
aplică în modul următor : pe toloacă sau în- 
tr'o ogradă se aşezau ostaşii, cincizeci. sau O 
sută la număr, în şiraguri, formând o uliţă 
strâmtă. Dinaintea lor ţineau cu stânga 
puşca, iar în dreapta aveă fiecare câte o 
nuia de loză. Cel ce aveă să treacă prin 
„stroiu“, îşi desbrăcă trupul de sus pân la 
brâu, şi păşiă dela un capăt la altul al uli- 
tei, ca să aibă când să-l croiască fiecare 
soldat cu nuiaua peste spatele goale. Dacă 
cel pedepsit păşiă dintrun capăt, atunci în 
partea opusă băteă un tambur toba, ca să 
nu se audă strigătele de durere ale osândi- 
tului: tot astfel bătea toba alttoboşar, când 
osânditul se întorcea înapoi. 

Drumul încolo şi înapoi se numia o „uliţă“. 
Cătanele mai bătrâne, cari nu erau aşă de 
haine la “inimă ca tinerii, rupeau nuiaua de 
se ţineă numai în coajă şi în locul rupt 
puneau policarul dela mâna dreaptă, aşă că 
varga se îndoia tare când loviau pe cel bă- 
tut, însă nu-l dureă mai deloc. După ce fă- 
ceă osânditut ulițele hotărite, i se puneă pe 


spate o prostire înmuiată în slatină, ca să 
scoată „focul“ dintr'însul şi ca să nu leşine 
sau să piardă sânge prea muli. 

Im mijlocul gălăgiei iscate din pricina „Băr- 
buncului“ se opriă câte o stafetă cu caii 
plini de spume, ce aducea veşti din împă- 
răţie şi de pe câmpul de răsboiu din Italia. 
Se adeverise în fine vestea că „craiul“ Kos- 
suth se ridicase împotriva împăratului cu 
oaste, că în Tara ungurească e resmeriţă 
straşnică, împăratul e dovedit şi Unguiul 
vrea să intre în ţară. 

Urmarea a fost că se desrădicară gardele 
naţionale şi se contiscară toale armele, căci 
peste întreaga “ţară s'a fost decretat stare 
de asediu. Erà oprit chiar de vândut seceri, 
topoare şi furci, iar oamenii n'aveau voie 
nici măcar -să/ poarte cuțite lungi de vână- 
toare pentru spintecat cerbii. Dela zece cea- 
suri seara trebuiau să fie toate uşile închise 
şi lumina în casă stinsă; pe uliți umblau 
patrule de cătane, cari împrăştiau orice strân- 
sură de oameni, chiar ziua în amiaza mare. 
Petrecerile aveau să dureze numai până la 
miezul nopţii şi atuncia încă în prezenţa 


mai multor vătăjei. Paşapoartele bejenarilor 
ce treceau graniţa în Cordon erau foarte 
minuţios revizuite. Ţăranii cari aveau trăsuri 
trebuiau să meargă la „Voşpont“!) şi să 
ducă merinde cătanelor. Cei ce se codeau, 
căpătau cătane jecuţi (executori) în casă, 
până erau siliți să plece cu carul. Carele 
aceste erau greoaie şi aveau două proţapuri : 
când se apropiă duşmanul dintr'oparte, Qa- 
menii dejugau boii şi-i puneau la proţapul 
dindărăt, căci din pricina drumului celui rău 
nu erà chip să întorci carul. 

“Ca din senin se răspândi intro bună di- 
mineaţă vestea că oastea împărătească se 
bate cu „Craiul“ lângă graniţa Bucovinei 
dinspre Ardeal. De fapt însă se luptă colo- 
nelul Urban cu insurgenții generalului un- 
guresc Bem. Urban aveă puţină oaste, dar 
vitează, compusă aproape numai din grena- 
diri şi grăniceri români. Despre aceşti Ro- 
mâni vorbeşte Urban  într'o scrisoare către 
maiorul Wieser, când zice: „Românii sunt 
oamenii dracului ; ei merg ca diavolii“. De 

1) Vorspannwâgen=care de transport. 

fapt 'aşă şi erâ: trupele de Români ale lui 
cină făcuseră într'un singur marş, în acecaş 
„ dela Dorna Candrenilor până la Mură- 
ph șapte mile  nemţeşti! “Altă dată se lăţi 
svonul că colonelul Urban sar fi retras 
dinaintea Ungurilor, cari au intrat pe pă- 
mântul Bucovinei şi că au ajuns până la 
Podul verde dela Dorna. O spaimă ne mai 
pomenită îi cuprinse pe cei dela sate; cei 
mai mulţi îngropară averile în zemnice fă- 
cute în pământ şi ascunseră banii sub cără- 
mizile vetrei, apoi alergară cu puţinul avut 
ce-l puteau duce, “spre munţi. Urban însă 
cu cei 1800 de oameni ai: săi şi cu puţină 
artilerie a stat vre-o cinci săptămâni dela 
sfârşitul iernii anului 1848 în Câmpulung, 
așteptând ajutoare. După câteva isprăvi mi- 
lităreşti s'a retras mai spre Vama, dar. mulţi 
feciori “cădeau de lungoare (tifos) şi afară 
de aceasta erau lipsiţi de vestminte şi de 
mâncare. | | | 
“Sucevenii stăteau zi şi noapte pe ruinele 
cetăţii, fumau şi povesteau, ca oamenii ce 
nău de lucru, când se întâmplă ceva straş- 
nic, ci tâlcuiesc în fel şi formă orice întâm- 


plare sau veste cât de neînsemnată. De pe 
cetate se auziă noaptea când băteă vântul 
dinspre munți, cum bubuie tunurile lângă 
Prundul Bârgăului şi Poiana Stampei; zice 
că cel ce aveă ochi buni zăriă cum se des- 
chide cerul uneori, ca tăiat de o sârmă de 
foc. Din oraş plecau noaptea boierii şi ne- 
guţătorii cei bogaţi, incărcând seumpeturile 
lor pe care braşoveneşti, ferecate cu lanţuri 
şi apucau calea spre fara. Muscalului, unde 
eră linişte, lăsând acasă numai slugile şi 
odăile pustii. Săracii însă, cari n'aveau ce 
pierde, rămaseră să-şi apere pământul, care 
la moarte avea şi aşă să le astupe gura cea 
flămândă. 

Dar iată că Muscalul se hotărî să treacă 
granița cu oastea sa şi să-i ajute impăratu- 
lui. Ştirea despre asta venise încă prin Mai 
1849, când se porunci ca în toată fara să 
se strângă proviziuni de fân, de ovăz, de 
pae, şi să se cumpere vite pentru înjunghiare. 
Mai ales sau adunat cantităţi uriaşe de ra- 
chiu: în Suceava erau vre-o 3000 de vedre 
de rachiu pentru oştirea muscălească, căci, 
după cum se ştie, cătanele sfintei Rusii, sunt 

befivani de aceea care-şi vând şi nevestele 
pentru rachiu. 

In ajunul zilei când aveau să sosească în 
Suceava Muscalii, umblă un “pristav pe 
ulițe cu poruncă dela comună că a doua 
zi să nu treacă trăsurile şi oamenii pe ca- 
lea ce ducea spre Tătăraşi; să se strângă 
tărăbile de pe lângă drumuri, iar „plozii“ 
să stea acasă, pentru casă nu cadă în pi- 
cioarele cailor. Oraşul erà buceşit de lume 
streină, căci a treia zi eră iarmaroc (bâlciu) 
şi sărbătoare, anume Sf. loan cel Nou dela 
Suceava, care-i patronul țării, “şi de aceea 
se adunase mulţime de peregrini din țări 
depărtate. Tocmai dela Zolkiew din Galiţia 
veniseră, pe jos şi în trăsuri, Rusniaci, cu 
picioarele însângerate de cale; printr aceştia 
se amestecau ţărani din Maramureş cu să- 
rici miţoase, Huţani unsuroşi, ai căror cioa- 
reci păreau însângeraţi, Lipoveni voinici în 
ciudatul lor port de pe atunci, cu pălării 
înalte cât o cofă şi curmate pe la mijloc: 
Jidovi  şireţi şi iuți cum e prâsnelul, cari 
amăgeau lumea cu marfă proastă :; felurite 

limbi loveau auzul şi nenumărate feluri. de 
porturi ciudate impestriţau ulițele. vechiului 
oraş. Prin spuza asta de oameni se furişau, 
tăcuţi cu nişte umbre, călugări în rasele lor 
cafenii, cu feţele smerite şi uscate: de atâta 
post. şi rugăciune, veniţi de pe. la mânăsti- 
rile din țară şi dela Sfântul-Munte. Unii 
vindeau icoane ce "nchipuiau muncile iadu- 
lui sau judeţul din urmă, alții iarăş făceau 
negoj cu ierburi şi cu „lacrămile“ Maicii 
Domnului, ce cresc pe sfântul mormânt din 
lerusalim. Oamenii făcuseră greaua şi înde- 
lungata cale ca să se vindece la moaştele 
Sfântului de boalele ce-i chinuiau, să plă- 
tească slujbe pentru sănătatea lor ŞI a nea- 
murilor şi să ducă cu dânşii câteva crengi 
verzi, de tei sau de plop, cu care va fi îm= 
podobită racla mucenicului. Oraşul vuiă şi 
se sbăteă ca o mare înfuriată, a cărei ape 
ameninţă să iasă din matcă. 

Dimineaţa de 13 Iunie a anului 1949 erà 
frumoasă şi senină. Orăşenii şi streinii se 
suiră pe ruinile cetăţii, ca să poată zări mai 
degrabă cele dintâiu şiraguri de Muscali, 

alții însă merseră lângă mărețul pod!) de 
peste apa Sucevei, ca să-i vadă mai de- 
grabă. | 

Intr'adevăr, în zori de zi, se inălţă departe, 
pe drumul împărătesc ce vine prin Mileşăuţi 
spre Suceava, un nour de colb. Lumea 


„1). Erà acest pod o minune de meşteşug cum nu 
mai afli altul în ţara noastră. Deasupra erà acoperit 
cu draniţă, iar pe delături avea feresti, şi o lungime 
de 300 de paşi. Inăuntru ardeau lămpi zi şi noapte, 
ca să i se vadă călătorului. Meşterul il clădise numai 
din lemn de ştejar pe căpătâiu tare de piatră. Spre 
apărarea podului de puhoaie şi de năvala sloiurilor, 
se făcură astfel de intocmiri, încât se frângeă ghiaţa ; 
credeau oamenii că această puternică clădire făcută 
de împărăție în secolul al optsprezecelea va dură 
incă veacuri, dar marele puhoiu din anul 1803 l-a 
rupt in lunie la 3 ore după miezul nopții. Un călă- 
tor străin*) dela începutul secolului al 19-lea scrie că 
a auzit următoarea poveste despre acest pod minu- 
„nat. Pe când Bucovina făceă incă parte din Moldova, 
trăiă în Suceava un paşă turcesc, care aveă o iubită 
dincolo, peste apa Sucevei, şi când înseră, încălecă 
şi treceă apa călare de ceea parte. Câteodată însă 
ploua la munte şi se umflau apele aşă de tare că 
că nu puteă trece dincolo, unde-l aşteptă iubita lui, 
şi de aceea a pus să zidească acel pod. 
*) V. Batthyani, 

strigă: „Muscalii! Muscalii !“ Lângă Ițcani 
se desluşi şiragul nesfârşit de Cazaci şi 
de care de transport ce se apropiau în- 
cet, dimpreună cu nenumăraţii peregrini 
din Galiţia. La apropierea lor începură să 
tragă clopotele dela toate bisericele. In Su- 
ceava, ferestrele şi porţile erau ticsite de 
oameni ; unii se agăţară pe case, pe copaci 
chiar, ca să poată privi mai bine. Cazacii, 
cu chivere înalte, erau îmbrăcaţi în tunice 
albastre-întunecate şi înarmaţi cu sulițe lungi 
şi cu carabine. Veneau câte opt în rând, 
călări pe cai sirepi şi frumoşi, cum numai 
pe stepele Donului şi ale Volgei pot creşte. 
Fiecare regiment aveă caii numai de o co- 
Joare: acu se părândă unul cu cai negri ca 
noaptea, apoi altul cu roibi, al treilea avea 
caii albi ca neaua, şi aşă mai departe. Mus- 
calii erau oameni înalţi şi voinici, dar îi 
sluţeau ochii lor mici şi feţele pătrate, urite, 
care erau pline de colb. 

Cum intrară în oraş, începură să. cânte 
cântece de răsboiu: fiecare companie aveă 
corul ei, iar cântarea se răspândiă dela 
companie la companie, dela regiment la . 

regiment; până spre “capătul “oştirii ce. nu 
se zăriă din cauza colbului. După amia- 
zăzi, pela ojina cea mică, intrară cele. din 
urmă rânduri de Muscali ce călăreau din- 
napoia carelor de transport. Pe Tătăraşi 
au întins corturi lângă corturi, de ajungea 
tabăra lor până în marginea satelor Ipotești 
şi Lisaura.: Indată se. ridicară fumuri din 
tabără, oamenii mişunau încoace şi încolo, 
ducând caii la adăpat, de gândeai că vor 
soarbe toate pâraele de pe lângă Suceava. 
Prima ispravă ce-au făcut-o, a fost când 
s'au slobozit vre-o câţiva Cazaci în lunca 
Sucevei, unde păştea o cireadă de vite, din 
care au furat vre-o zece: le mânau călări 
la deal, fluturând din săbii. Le-au jupuit de 
piele şi le-au scos măruntaiele, apoi întregi 
le-au răsturnat în uriaşele cazane ce cloco- 
teau şi ale căror gropise mai zăresc şi acuma 
pe Tătăraşi. Inainte de masă au cinstit fie- 
care din ei câteva rachiuri din cele 3000 de 
‘vedre ce se aflau în buji uriaşe, aşezate pe 
roți înalte, Precum se petreceau credincioşii 
în ograda mânăstirii pe sub racla Sfântului, 
aşă se petreceau Muscalii pe sub buţile cele 

mari, din care lise împărţiă fiecăruia câleo 
cinzeacă de rachiu; apoi se duceau la ce- 
veţile pline de carne şi de crupe. Spre seară, 
când tocă la mânăstire de vecernie, căpă- 
tară o parte dintr'înşii voie să meargă prin 
oraş ca să se închine la racla cu moaştele 
mucenicului, Unii se rugau, iar alţii târguiau 
prin oraş rachiu și undelemmn în ulcioare 
strâmte la gârlici, dar largi la fund. In ul- 
cior puneau un burete şi astiel colindau dela 
tarabă la tarabă. Dădeau neguţătorului nişte 
bancnote de schimbat, şi dacă maveă să 
schimbe, Muscalii turnau rachiul înapoi, 
mergeau în tabără să stoarcă buretele într'un 
pahar, apoi iar se sloboziau în oraş cu ul- 
ciorul. Despre multe hoţii de-ale Cazacilor 
povestesc şi acuma bătrânii; între altele eră 
şi furatul fânului. Țăranii vedeau că se mişcă 
pe câmp căpiţele de fân, nu ştieau însă de ce. 
Pricina eră următoarea : doi Cazaci se bă- 
gau sub căpiţă, ridicau prepeleacul cu fân 
în sus ca pe-o umbrelă, iar fânul atârna în 
jos ca o rochie... 

“Pe la nouă ceasuri seara începură pe Tă- 
tăraşi să trâmbiţe goarnele strângerea, ca 

să se strângă cătanele de prin cârşme. Ora- 
şul vuiă mai departe de tânguirile fluerelor 
şi ale flaşnetelor, de ţipetele comedianţilor 
şi de strigătele răguşite ale precupeţilor. Pe 
păreţii mânăstirii erau lipite lumânări aprinse, 
ale căror licăriri sfioase se amestecau cu 
flacăra felinarelor dela tărăbi. Suceava păreà 
scăldată într'o mare de lumină şi de fum. 
In jurul zidurilor mânăstirii priveghiau câţiva 
păcătoşi ce băteau mătanii în colb: un grup 
de uniaţi cântă în cor, iar milogii învârteau 
flaşnetele... | 

A doua zi, după amiazi, oştirea moscă- 
lească plecă mai departe, ca să se întâlnea- 
scă la Humor cu cealaltă, care. apucase calea 
peste Vicov. Atunci sau alăturat şi restul 
trupelor lui. Urban din Câmpulung, conduse 
acum de alt ofiţer 
Sunt ceva mai bine de şasezeci de ani de 
atunci, dar numai puţine s'au schimbat: 
ce-i drept foametea și lăcustele nu mai pus- 
tiesc ţara, dar totuş se luptă mulţi cu foa- 
mea, iar în locul lăcustelor „a umplut omida 
cornii“, 

Un congres al „Sf. Alianțe“ la Cernăuţi 
(1823) 


Congresul acesta s'a ţinut la doi ani după 
moartea lui Napoleon Bonaparte, vestitul 
împărat al Francezilor, de străşnicia căruia 
s'au- cutremurat toate popoarele Europei, 
căci cădeau înaintea lui regii şi craii, cum 
cad spicele de coasă, sau când bate vântul 
cel tare. 

După înfrângerea lui Napoleon au făcut 
Austria, Rusia şi Prusia o legătură ce o nu- 
miau „Sfânta Alianţă — care numai sfântă 
nu eră, ci mai degrabă un fel de poliţie a 
Europei, sau mai bine o societate de asigu- 
rare reciprocă a tronurilor — cu scopul, pe 
deoparte ca să nu se ridice şi mai târziu alt 
turburător al păcii din Europa şi să se joace 

cu tronurile domnitorilor ca cu nişte jucării, 
pe de alta ca să înăbuşe năzuinţele spre 
libertate ale tuturor popoarelor doritoare de 
lumină şi de cultură. Indată ce se adeveriă 
că întro ţară oarecare sa răsculat poporul 
impotriva Domnitorului, cerându-i constituţie 
„Sfânta Alianţă“ sau legătură chemă nu- 
maidecât un congres în care se hotăreă, 
care din trei State unite are să potolească 
răscoala cu foc şi cu putere de oști. 

Pe la anul 1823 se ridicase în Spania oas- 
tea împotriva regelui Ferdinand, cerându-i 
constituţie, iar în- Neapole, care eră ocupat 
de trupele austriace, eră răscoală, ca şi în 
Grecia, care doriă să scuture jugul turcesc. 
„Sfânta Alianţă“ hotări deci să se sfătuiască 
ce măsuri trebuie luate împotriva turbură- 
torilor “liniştei din Europa. Ca loc pentru 
sfătuire fu ales oraşul Cernăuţi, care eră pe 
atunci aşă de mare cam de patru ori cât 
bate săgeata. 

Pe vremea aceea şedeă pe scaunul împă- 
rătesc din Rusia Alexandru |, iar în Austria 
împăratul Francisc |, pentru care gândiă şi 
lucră cancelarul său Metternich, cel mai 

mare duşman al oamenilor şi Statelor cu 
porniri spre libertate. Regele Prusiei n'a luat 
parle la congres. 

Incă pe la 1 Octomvrie 1823 primi admi- 
nistraţia domeniului Şipeniţ!) poruncă ca să 
pregătească trăsură şi cai pentru cancelarul 
împărătesc, care aveă să călătorească peste 
Lujan!) la congresul din Cernăuţi. 

Două zile după aceasta, la 3 Octomvrie, 
sosi în oraş suita (curtea) împăratului Fran- 
cisc |: consilierii de curte, slujbaşii şi bucă- 
tarul împărătesc, ceeace-i lucru de căpetenie 
pentru cei mari. Dintre magnații austriaci 
veniseră : locţiitorul împărătesc din Galiţia, 
comitele Taaffe, comandantul general din 
Galiția, de Fressnel, şi comandantul armatei 
din Ardeal. 

Impăratul Francisc } intră abià la 4 Oc- 
tomvrie în oraş, unde mai fusese odată, cu 
şase ani înainte, împreună cu împărăteasa. 
(Cu prilejul acela s'au fost adus atunci vre-o 
cinsprezece care de prund, pentru ca să se 
astupe noroiul dinaintea locuinţei împăratu- 
lui, dar noroiul eră şi pe celelalte ulițe ale 


1) Sat în nordul Bucovinei. 

Cernăuţilor. Se făcuse atunci şi un catastih 
al tuturor trăsurilor mai bune din țară ; s'au 
căutat cai buni şi blânzi, precum şi surugii 
vrednici, pe cari i-au învăţat să nu mai bată 
caii cu băţul, ci cu biciuşea! etc). 

„Pentru primirea ţarului Alexandru au ri- 
dicat Cernăuţenii, cu încuviințarea împăratu- 
lui lor, un arc de triumf luminat pe dinlăun- 
tru şi împodobit cu inscripții în formă de 
“transparente. Arcul acesta se ridică între 
casele negustorului Miculi şi cele ale lui 
Abromovici, încât le uniă pe amândouă. În 
vârful arcului erau suiți toboşarii şi muzi- 
canţii, cari aveau să-l salute pe puternicul 
jar moscălesc la intrarea în oraş. S'au adus 
şi patru tunuri, pentru ca primirea ţarului 
Alexandru să fie şi mai solemnă. 

Acesta trecù podul umblător de peste Prut, 
aşezat pe: şeici, şi sosi în oraş la 6 Octom- 
vrie, pela ceasurile 61/, seara. Cernăuţii stră- 
luciau în lumina puternică a felinarelor şi 
masalalelor, înlăuntru arcului de triumf se 
aprinseră lumânările, iar când se zăriră cele 
pâtru trăsuri ale ţarului moscăcesc şi ale 
suitei sale, începură să durăie tobele, tara- 

furile de lăutari deteră în trâmbiţe, în surle şi în 
tâmpene, slobozindu-se totodată şi 101 împus- 
cături de tunuri încă din clipa în care se apro- 
piase ţarul Alexandru de podul de peste Prut.. 

Impăratul Francisc locuiă în casele căpi- 
tanului de cerc A. de Stulterheim!), care 
aveă titlul unui consilier de Curte, iar ţa- 
rul trase în gazdă la generalul din Cernăuţi. 

In casa parohului romano-catolic Anton 
Kunz fu găzduit directorul Cancelariei îm- 
părăteşti, “care-i plătiă parohului pentru gazdă 
câte 8 coroane pe zi. Ceilalţi oaspeți locuiau 
în  căzărmile militare şi în casele de prin 
apropiere ale târgoveţilor mai avuţi, cari 
fură răsplătiți pentru aceasta întrun mod 
adevărat împărătesc. Erau şi câteva oteluri 
în Cernăuţi, ca: „Hotel de Russie“, „Hotel 
de Moldavie“ şi hanul „La corabia de aur“. 
Aici, precum şi pe la particulari, trebuiră sá 
plătească câte doi galbeni pe zi pentru ođae, 
nu Humai cei din ţară, dar şi Moldovenii 
de peste graniţă, cari veniră anume la Cer- 
năuţi, ca să-i vadă pe cei doi împărați. 


1) Bucovina, pe vremea aceea un cerc al Galiției, 
eră guvernată de un căpitan de cerc. 


Țarul Alexandru n'aveă cu sine un bucă- 
tar anume, şi de aceea luă prânzul totdeauna 
la împăratul Francisc, fiind de obiceiu nu- 
mai amândoi la masă, căci ospeţe de gală 
nu s'au dat atunci. Cina însă i-o aduceau 
din bucătăria împărătească la conacul său 
propriu. 

Regimentul Nugent, care garnizonă în Cer- 
năuţți şi în Roşa!), trimete ca gardă de onoare 
pentru amândoi împărații un batalion de 
ostaşi şi fanfara militară, care cântă impre- 
ună cù tarafurile de lăutari zilnic dela 4 
după amiazi până spre seară, căci vremea 
erà foarte frumoasă. 

A doua zi după sosire, impăratul Austriei 
primi în audienţă toate autorităţile din Cer- 
năuţi, precum şi pe reprezentanţii preoțimii 
din ţară. Tot astfel făcu şi ţarul rusesc, 

Cancelaria administrativă din Cernăuţi ho- 
tări pentru aceasta ceasul al unsprezecelea, 
înainte de amiazi. Atunci aveă să apară în 
sala de audienţă a ţarului şi episcopul Isaia 
Baloşescu împreună cu cei mai aleşi din 


1) O mahala în Cernăuţi. 

clerul său. Fiind însă şi ţarul Rusiei de 
credinţă ortodoxă, Baloşescu nu voi de loc 
să bage în seamă orânduirea Cârmuirii, ci 
plin de încredere, ceru să fie primit în au- 
diență la orele 9 dimineaţa. Țarul Alexandru 
îl şi primi în adevăr, întrun mod foarte 
măgulitor. După prezentarea clerului orto- 
dox oriental, ţarul dădu un semn ca să se 
îndepărteze din sală preoţii cei de rând, şi-l 
opri numai pe episcopul Baloşescu împreună 
cu cei trei egumeni ai mânăstirilor din ţară, 
pentru ca să le ceară binecuvântarea. La 
urmă le dădu şi lor drumul, după ce lesă- 
rută plin de evlavie mâinile. 

Sosind la 11 ceasuri şi clerul catolic îm- 
preună cu autorităţile oraşului, nu voi să-l 
primească măestrul de ceremonii al ţarului, 
pe cuvânt că clerul a mai fost primit de. 
Alexandru. In zadar încercă să-l încredin- 
teze locţiitorul împărătesc al Galiției şi al 
Bucovinei, comitele Taaffe, care se pusese 
în fruntea celor ce aveau să fie prezentaţi 
țarului, că acesta e alt cler, anume cel ro- 
mano-catolic. Măestrul de ceremonii se îm- 
potriviă mai departe, zicând că ţarului i-a 

fost anunţat numai un singur cler. Văzând 
parohul romano-catolic Anton Kunz îndărăt- 
nicia măestrului de ceremonii, păşi înaintea 
consilierului aulic A. de Stutterheim şi-i 
spuse că el vrea să părăsească sala de au- 
dienţă împreună cu tot clerul catolic. Măes- 
trul se îmbună acum şi-i pofti să aştepte 
câteva clipe, până ce-i va fi anunţat _ ţaru= 
lui şi clerul catolic, pe care l-a şi primit 
apoi Alexandru la un loc cu celelalte auto- 
_rităţi. Ţarul ieşi din odaia sa de dormit, 
ascultă pe rând numele- celor prezentaţi şi, 
adresându-le câteva cuvinte în limba fran- 
ceză, se retrase iarăş în apartamentele 
sale, 

Voevodul Munteniei Grigore Dumitru Ghica 
nu trimese pe nimeni la Cernăuţi ca să-i 
salute şi să le aducă omagii amânduror îm- 
„păraţilor veniţi la congres, căci mai întâiu 
Muntenia nu e în graniţă cu Bucovina, apoi 
nici nu ştiă ce hotărîre va luă Turcul faţă 
de sfătuirea celor doi împărați. Dar loan 
Sandu Sturza Vodă din Moldova vecină cu 
Bucovina n'avu încotro şi se văzu silit să 
trimită o deputăţie la Cernăuţi. Trimişii mol- 

doveni erau: Spătarul Alecu Sturza!), Hat- 
manul Costache Cerchez şi Elveţianul Schnei- 
der, profesor de limba franceză la laşi şi 
cunoscut în acest oraşsub porecla de filo- 
soful cinic“. 

Împăratul Francisc I îi primi foarte bine 
pe delegaţii moldoveni şi-i „îndenină la răb- 
dare“. Se zvonise: întâiu că ţarul nu vrea 
să-i primească, dar zvonul se adeveri că-i 
falș, căci şi Alexandru, împăratul moscăcesc, 
le dădù Moldovenilor audienţă, tratânduzi 
cu multă blândeţe şi bunătate. 

Se credea că congresul: acesta 'va dură 
cel puţin patru săptămâni, şi Cernăuţenii se 
bucurau din pricina asta, căci petrecerea ce- 
lor doi împărați în Cernăuţi aducea mare 
folos oroşului, mai ales neguţătorilor; dár 
îmbolnăvindu:se cancelarul împărătesc Met: 
ternich de o boală de ochi — unii cred că 
de influenţă — trebui să rămâie în Liov, iie- 
luând parte la congres. Din pricina aceasta 
călători. şi „ministrul rusesc  Nesselrode la 
Liov, abătându-se numai în treacăt pe la 


1) Tatăl: d-lui Dimitrie A. Sturdza: 

Cernăuţi. „Sfânta Alianţă“ trebui deci să ţie 
congresul fără dânşii; de altfel nici nu prea 
țineă principele Metternich la această alianţă, 
pe care él o numiă o „nimică foarte sună- 
toare“. Impăraţilor însă nu le venià la so- 
coteală să se sfătuiască şi să ia hotăriri 
fără miniştrii lor, căci nu prea cunoşteau 
bine starea lucrurilor din Europa, după cum 
vom vedeâ mai departe. Cancelarul Metter- 
nich trimise ca locţiitor în postul său pe 
comitele Mercy, care aduse această veste și 
la Cernăuţi. Auzind” împăratul Francisc | 
despre boala lui Metternich şi despre înlo- 
cuirea acestuia cu comitele Mercy, zise: 
“Bine! frumoasă veste e aceasta; eu cunosc 
toată afacerea numai pe deasupra; dum- 
neata o cunoşti numai de eri, şi de aceea 
vom fi amândoi nişte figuri destul de ploate. 
De nu va merge treaba, am să-l târăsc pe 
împăratul Alexandru la Metternich, şi acesta 
va isprăvi cu dânsul întro jumătate de oră 
mai mult decât noi amândoi, în opt zile“. 
Dar congresul s'a ţinut şi fără miniştrii, 
şi miezul tuturor desbaterilor din Cernăuţi 
a fost mai ales că amândoi împărații au 

hotărît să fie cât se. poate de nepăsători față 
de răscoala, din Grecia, voind să-i facă prin 
aceasta concurenţă Angliei, al cărei ministru 
Canning. trecuse făţiş pe partea Grecilor. 
Preotul. romano-catolic Anton Kunz po- 
vesteşte în cronica sa parohială, scrisă în 
limba. latină, următorul episod. din timpul 
congresului : Țarul Alexandru avea obiceiul 
să se plimbe adese singur pe ulițele Cer- 
năuților. Pe vremea „congresului însă erà 
oprit să intre sau să iasă cineva din oraş 
fără paşaport, căci pretutindeni păzeau străji 
de ostaşi şi de cetățeni. Alexandru voi — la 
trei zile după sosirea sa în Cernăuţi — să 
vadă biserica din Horecea, care a fost pe 
vremuri mânăstire, şi de aceea se duse sin- 
gur pe jos spre sat, care e numai vre-o ju- 
mătate de oră departe de oraş. Dar la mar- 
ginea acestuia un târgoveţ, care stăteă de 
strajă, îl opri "de a merge mai departe ce- 
rându-i să-i arate paşaportul. Țarul însă nu-l 
bagă. în seamă, ci voi să treacă mai departe, 
dar straja, care. de bună seamă nu-l cunoș- 
teà, începi să-l batjocorească în. fel şi, chip, 
pin ce Alexandru- -i împărtăşi că el e farul 


99 


rusesc. Vestea aceasta însă nu înfricoşă de 
loc pe curagiosul străjer, căci iată ce-i răs- 


punse împăratului: „Asta trebuiă să mi-o 


spuie Majestatea Voastră dela început şi să 
nu se lase batjocorit de mine! Slujba mea 
îmi dă dreptul să opresc pe orişicine'“. Mer- 
gând ţarul mai departe, îl întâlni pe un 
popă călare, pe care-l întrebă pe unde duce 
drumul spre Horecea. Popa arătă cărarea, 
iar împăratul îl întrebă iarăş: „lDumneata 
eşti preot?“ Şi răspunzând popa că da, fa- 
rul îi zise: „Dacă eşti preot, descalecă şi 
mă binecuvintează !* Mirându-se popa de 
rugămintea asta, dori să știe cine-i cel ce-i 
vorbeşte astfel, „Eu sunt unul din suita lui 
Alexandru“. Preotul descălecă şi-i dădu bine- 
cuvântarea, iar ţarul îi sărută mâinile, apoi 
merse mai departe. Popa cel călare, care erà 
cooperatorul din Horecea, alergă repede spre 
oraş, îl căută repede pe parohul său şi-l în- 
demnă să meargă îndată la Horecea, căci 
un magnat rusesc vrea să vadă biserica de 
acolo. Parohul lăsă toate la pământ, încă- 
lecă pe calul cooperatorului şi fuga spre 
Horecea deadreptul, pe o cărare ce trece 

prin Caliceanca?), des chise.în grabă biserica, 
se îmbrăcă în odăjdii. şi, apropiindu-se de al- 
tar, începu, să, se. roage cu glas lare, 

Alexandru însă mergea încet, şi de aceea 
ajunse mai târziu, decât parohul, de oarece 
înaintea „bisericii „avu de lucru cu nişte ja- 
vre de câini, ce săriseră la dâusul din gră- 
dina pălămarului (paracliseruliui). Țarul n'avea 
băj la dânsul, şi de! aceea rupse în graba 
cea mare un vreasc din. gard şi se apără 
cu dânsul, până ce-l scăpă pălămăreasa, care 
lucră în grădină Şi auzise hămăitul câinilor. 

(Să nu ne mirăm de întâmplarea cu câinii, 
căci cu vre-o câțiva zeci de ani în urmă 
dela această. întâmplare, oraşul Cernăuţi eră 
şi. mai pustiu, Unde-i acum. cimitirul cel. ve- 
chiu de lângă; Universitate, erà pe vremea 
anexării Bucovinei, pădure deasă, de veneau 
lupii de urlau toată. noaptea, iar pe locul 
dinaintea . Universității - de. astăzi se ridică 
încă mulţi ani după. încorporare 0... spân- 
zarătoare a târgului!) 
| Alexandru intră în sfârşit în biserică. şi 


— 


1) Suburbie a oraşului Cernăuţi. 

găsi pe preot rugându-se cu glas puternic. 
Siretul popă, deşi nu-l cunoştea pe Alexan 
dru — ştiă numai că-i un magnat din Ru- 
sia, — totuş se rugă înainte cu mult / ze 
pentru sănătatea ţarului şi a intregei, sale 
Curți, precum. şi ca să se întoarcă. cu bine 
acasă. | 

„Şi dece nu te rogi şi pentru împăratul 
tău?“ îl întrebă Alexandru. „Pentru acesta 
ne rugăm lui Dumnezeu in toată ziua, pen- 
tru Alexandru însă se cade să ne rugăm mai 
ales acuma, căci e străin şi-i oaspe, şi pen- 
tru ca să-i lumineze Dumnezeu mintea pen- 
tru. descurcarea trebilor la congres. Ţarului 
îi plăcù răspunsul popei, şi-l lăudă pentru 
aceasta, apoi îl rugă să-i puie evanghelia pe 
cap şi să-l binecuvinteze ; după aceea săru- 
tându-i mâinile, îi dărui” cincizeci de galbeni 
şi se întoarse iarăş pe jos la Cernăuţi. 

Vreascul cu care Sa apărat Alexandru de 
câini se păstrează şi acuma în biserica din 
Horecea ca un odor. sfânt!). 
PLOPI PI 


iy De-i adevărat că se află şi acum acel vrease în 
biserică, eu singur nu ştiu — iX. A. 


— 

Parohul însă nu se bucură multă vreme 
de cei cincizeci de galbeni, căci întorcându-se 
ceva mai târziu cooperatorul acasă şi au- 
zind de darul cel bogat al necunoscutul; 
magnat rusesc, ceri dela paroh să-i dea şi 
lui jumătate din bani, căci doară el fusese 
cel care.] înștiințase şi-i dăduse calul ca să 
vie mai repede. Tot aşă de bine putea să 
facă şi el Singur rugăciunea în biserică şi 
să capete cei cinzeci de galbeni. Parohul 
însă se împotrivi. De aceea chiar a doua zi 
se duse cooperatorul plin de mânie la Cer- 
năuţi, ca să întrebe la conacul țarului : cine 
a fost acel magnat necunoscut, și auzind că 
însuș împăratul Alexandru, merse şi la acesta, 
cerând să-i dea audienţă, ca să-i povestea- 
scă nedreptatea ce i-o făcuse parohul cel 
lacom. Se zice că Alexandru nu l-a silit pe 
paroh să-şi împartă bacşişul, ci i-a dăruit şi 


cooperatorului douăzeci şi cinci de galbeni (17). 


Inainte de a plecă din Cernăuţi, ţarul 
Alexandru se arătă foarte darnic față de 
toţi. Dărui mai fiecăruia din curtenii împă- 
ratului Francisc I inele scumpe şi bani. Fie- 
care ofiţer care stătuse de gardă la conacul 

țarului, primi câte un inel, iar cei doi di- 
riginți ai orchestrei câte o tabachere de aur 
în preţ de patruzeci de galbeni. Muzicanţi- 
lor li se împărţiră cincizeci de galbeni. 

După şapte zilese sparse congresul „Sfin- 
tei Alianțe“ şi farul Alexandru se întoarse 
peste Noua-Suliţă înapoi în Rusia; împăra- 
tul Francisc însă plecă din Cernăuţi la 13 
Octomvrie spre Liov. 

“Oraşul Cernăuţi aşă de murdar de altfel, 
îmbrăcase măcar pentru scurtă vreme haină 
de sărbătoare, ca să primească între zidurile 
sale alaiul celor doi împărați, cari au hotă- 
rit lucruri însemnate pentru istoria univer- 
sală. Acum păreă după strălucirea de o 
clipă încă mai pustiu ca înainte, cu ulițele 
sale strâmte şi 'noroioase, cu mizeriile şi cu 
numeroşii Evrei cari i-au schimbat pe'ncetul 
caracterul de orăşel moldovenesc într'un oraş 
modern, care aproape nu aminteşte în ni- 
mic de locuitorii săi băştinaşi, 

Frații SeS ea S 71 
Podul umblător de peste Prut la Cernăuţi 9] 

 PUBUCAȚIONILE SOCIETĂȚII „47% 

„_ Premiate cu de onoare şi Medalie 
P și la scieti de Beline din tat sa n an T. | 
p- i Si, - CĂRTICELE : 
No. 1. Din | Tara Basa 


| e dela colonizarea Tacilor pă 
la războiul pentru neatârnare din 1877—78. 

No. 2. Foloasele îngățăturii, de P. Dultu — 0 descriere 
a stării de azi a sătenilor noştri în asemănare cu a celor 
din ţările apusene şi n jloacele de indreptare, 

No. 3. Minunea vieții şi cheia iaia de Th.D. Spe- 


ranția — o povestire moră pia 
lăşeganu — tratat 
de dinărie, j 


No, 4. Grădina de leg 
5. Medicul oi ta «A, de Dr. |. Felix — 
perete im: de higienă. - 
Avem cu ce să LN, de T. Duţescu-Duţu 
- pă din Istoria şi literatura națională, cu îndemnuri 


li 


Na. 7. Medicul poporului, partea Il, de Dr. 1. Felix — 


pavet ere păstrarea rii 

Biserica Ortodoxă, Română, dè- L. Michălcescu şi 
Viet Puiu — explicaţiuni asupra slujbei bisericeşti şi a 
picturilor murale din biserică. 

No. 9. Siefan-cel-Măre, io Alex. Lăpedatu — vestire 
populară a faptelor şi războaielor purtate de Marele Domn 
al- Moidovei. . 

No. 10 Ce se poate inudță deta an drum rang, de Dr. 
|. Simionescu =— povestiri însoţite de exemple viața să 
tenilor din ţări străine, spre a folosi ca pilde sâtenilar or dog 

No 11. Comoara Dorobanțului, de Mihail 
— pildă despre un om rău nărăvit şi stricat din pricina e _ 2: 
ției care, în urma unor întâmplări, s'a îndrepta 
cea bună, devenind un gospodar de frunte în satul său, 

No. 12. La Răscruci, de |. Slavici — povestire morală . 
cu piide despre cum trebue să se poarte omul în societate 
şi cüm, să iubească pe Dumnezeu 


No. 18. „Domnul Tudor” din Viädimiri. de N. lorga — 


schiţă bi iogratică amănunţită despre Tudor Vladimirescu, 


No, 14. Pământul şi Jara noastră, de Aldem — o schiţă i 


geogra EAA aaia f; a României, 


| aa 
za sl 


„ 
, 


LĂ 


No. 15. Românii de p NA Carpați, de h. Russu-Şirianu 
Caan studiu statistic. 

No. 16. Romanii şi Dacii, de Dr. |. Lupaş — povestire 
populară despre luptele dintre Romani şi Daci şi despre 
obârşia şi alcătuirea poporului românesc 

No. ea „Satul Griviţa“, de N. iesu Niger 43 po- 

„veţe. des re agricultura. şi gospodăria sătenilor, 3 
No. 18. Cum ne putem feri de boalele molipsitoaie ?, de 
Doctorul Urechia — lămuriri şi sfaturi folositoare şi trebui- 
„toare pf pentru buna îngrijire şi păstrare” a sănătăţii. 
„No. 19. Superstițiunile păgubitoare ale poporului nostru, 
„de George Coşbuc. 
Pata Tom NO 20. Viaţa şi faptele lui Antim /vireăuul mitropolitul 
| Ung rovlahiei de N. Dobrescu. f. 
Ño. 21. Cântece voinicesti și ostășești, iese şi alese de 
3, AN alei Cade St. Tuţescu şi Se, s Kirileanu. 
i, No. 22, Amintiri şi Schițe, de Em. Arleanu. 
kr No: 23, Povestirile lui Mos d an Hârobor, de N, Ră- 
 dutesese NE er. 
„No, 24, Din legendele Neamul’ “Hohenzollern, prelu- 
„ crare de St. O, Iosif, 
pi No. 25i; Flori și. Povesti, dë ion Dragoslav. 


"i á l Í A "ta 
7 aj | TABLOU A ii 
| v bet culori, artistic executate, pe hârtie cromo : Bank 
ei Pia Portretul MS Regelui Ramae . , 2 e es 00 
ID mi e M- 9: Rebinei României. . .: a- 0.50 
ci B, A aia IE A S. k. Princ ipelui k erdinand a si CAI 
a li de A, S. R. Principesei Maria . . > „0.50 
+ vite Ba viag „lui Ştefan- cel- -N are, Domnul Mol dovei 0,50 
e Ie Din publicaţiunile le Casei Şcoalelor : Bani 
pă isa sau CE STEPE împărat Alexandru Macedon . 0.20 
Pai Istoria pr paa: Aa zii, Arghir şi a prea Îrumoasei Eyn cea mă- 
pS „iastră și/Cuspärol de aur. | } M: 
= Espoia sau HEY ; şi pildele prea înţelept Esop. i ; du, 
MĂ Genoveva e. E ps pt 5 Alei 040 
 Răvaşele: unui Mit odaia eat cr n at A 
i P a A- » cartea N * . . . . . . . 0,30) 
RLE bi pi r oral în doză POR ee 0 T Ale O II A A ei, 
A Poveste e dibei. de Anton Pann. l Bah fai i E i, 
Cafte despre drepturi şi datorii e. "9.0 
| Povestiri de petrecere şi de folos . oni a i : . 0.40 
q Qn din Halimă, cartea 1 = 00095 ae Bag al volei Be bai y d 
= în „e “cărtea Li , 0 50 


AA Depozit general; „Librăria coalelor“ C: SFETEA 
Ed au Bucureşti, Strada scan, 96, 

